text:
Deporte
Tur kos ta indiká ku: Padres lo aktiva Tatis Jr. vs Dodgers…
This content is exclusive for members
Register or login to unlock this article
Deporte
Manchester United a prepará un oferta pa Cody Gakpo
LONDRES (C) – E ekipo ingles a tuma nota di e gran hungadó di PSV kende ta Cody Gakpo i sigur ta esun ku ta hungando bon pa e selekshon hulandes.
Awor aki sigur e ta esun ku ta bria na mundial. T’asina ku for di yanüari e ekipo di Manchester United ta trata na buska e hungador.
Awor aki nan te negoshando ku e representante di e hungadó Cody Gakpo.
E ofisina di SEG ta esun ku ta Sali na vanguardia di e hungadó.
Promé ta asina ku ta ke a pone suma di 43 mion pero despues di mundial e suma aki lo subi sigur.
Deporte
Gerardo Martino ta stop ku e selekshon mexicano
MEXICO (C) – E tékniko di e selekshon mexicano Gerardo Martino despues ku ayera nan a keda eliminá a disidí ku e ta stop ku e selekshon
Mi kontrakt despues di ayera a terminá.
No por hasi muchu kos mas asina e tékniko di 60 aña a deklará despues di e partido
Mexico a gana e wega di ayera 2-1 pero no pa logra pasa pa e di dos buelta.
E saldo di gol lo mester konta i aki nan ta kai atras.
Mi ta e responsabel pa e desepshon aki asina e ta duna di konosé i esaki ta hasi mi vèrdrit asina Martino ta duna di konosé
Mexico a logra 7 bia sigi di pasa pa oktavo final for di dia 1978 kual nan a keda eliminá den e promé fase di grupo
Mi ta konsiente di esaki I mi ta tuma tur responsabilidat di e desepshon aki riba mi.
T’asina ku e federashon mes ke a alarga su kontrakt te ku 2026 pero Martino mes no ta deseá esaki
Na 2019 ela tuma rienda over di e selekshon,Ela logra di yega i gana Gold Cup.
Deporte
Ta pensa ku pronto: Judge lo firma pa mas ku $ 300.000.000…
Analistanan di baseball di Grandes Ligas ta pronostiká ku e estrea Aaron Judge lo firma pronto un kontrakt pa 8 temporada pa mas ku $ 300.000.000.
Ounke nan ta pensa ku Yankees ta faborito pa trese Aaron Judge ku a bria agente liber bek.
San Francisco Giants i Dodgers di Los Angeles tambe ta den tapara pa por logra e firma di Judge.
Judge ta bini di un temporada inkreibel kaminda el a bati 62 homerun pa kibra e rekòrt di Roger Maris, bati pa averahe di .311 i empuhá 131 kareda.
Judge ta bai hasi 31 aña di edat.
Daily Nobo
Manchester United a prepará un oferta pa Cody Gakpo
Gerardo Martino ta stop ku e selekshon mexicano
Ta pensa ku pronto: Judge lo firma pa mas ku $ 300.000.000…
Segun ehekutivo haltu di Red Sox: No ta bèrdat ku Xander a stòp di komuniká…
Ayera den baseball Invernal di Puerto Rico: Rafaela 3-2, 2 anotá i 1 RBI…
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal5 days ago
Wes a kondená asesino di beibi den barika di su mama


c: text/html

text:
Den e programa aki, nos invitado ta Jose Grabiël Phelipa miho konosi komo Djo. Nos ta kombersa kune den ambiente di kunuku kaminda ku Djo ta konta nos di su bida i tambe ta duna splikashon di algun herment nan ku kunukero nan ta husa.
Produkshon: Fundashon Históriko Kultural Boneriano
Durashon: 52 minüt
Fuhikubo ta presentá: Jose Gabriël (Djo) Phelipa
Den e programa aki, nos invitado ta Jose Grabiël Phelipa miho konosi komo Djo. Nos ta kombersa kune den ambiente di kunuku kaminda ku Djo ta konta nos di su bida i tambe ta duna splikashon di algun herment nan ku kunukero nan ta husa.

robotstxt: allowed

filter: keep


text: KRALENDIJK – Suidadano konosí, alabes diputado Sr. Elvis tjin Asjoe a kontribuí pa pone un man na e trapi ku ta baha bai laman na Chachacha Beach. Motibu ku a buta e man na e trapi, ta pa esnan ku ta landa tur mainta na e sitio, i tin poko difikultat pa baha e trapi ku no tin un man pa por tene n’e. E miembronan di e grupo ku ta landa tur mainta enkabesá pa Eddy Rijna manera nan ta bisa, tin algun plan mas. Nan ke modifiká e sitio pa e ta mas apropiá pa esnan ku tin difikultat pa drenta i sali for di laman. Potrèt ta ilustrá e man ku a pega resientemente.


text:
Bo yu mester di kuido intensivo i bo tin derechi riba kompensashon pa e yu aki? E ora ei di promé di novèmber te ku 30 di dezèmber 2022 bo por hasi petishon pa un kompensashon di 1437 dòler bruto si bo yu tin 3 aña òf mas, pero no a kumpli 18 aña ainda. E kompensashon aki ta pa kompensá e pago èkstra dòbel kompensashon pa yu pa mayornan ku yu ku kuido intensivo ku lo keda introdusí despues.
E unidat SZW di RCN mes no por determiná ku bo yu mester di kuido intensivo. Tokante esaki nos ta haña konseho médiko via Sentro Akseso (Boneiru) òf ‘Public Health’ (Saba i Statia). Pa hasié mas fásil pa bo, bo por entregá e petishon pa e kompensashon pa yu ku kuido intensivo direktamente serka e siguiente organisashonnan. Nan por yuda bo tambe ku yenamentu di e lista di pregunta médiko.
Sentro Akseso Boneiru
Kaya Prinses Marie 7
Djaluna te ku djabièrnè di 08.00 or te ku 16.30 or
Preventiekliniek Sint Eustatius / Prevention clinic
Charles A. Woodley Road (banda di botika)
Yama (+599) 318 2891 pa traha un sita
Si akaso bo no bini na remarke pa e kompensashon pa yu ku kuido intensivo, e organisashon aki kisas lo por yuda bo si ku otro sosten òf guia pa kuido di bo yu.
Yena e formulario di petishon i e lista di pregunta médiko.
Un kolaboradó di Sentro Akseso (Boneiru), Preventiekliniek (St Eustatius) i Community Development (Saba) por yuda bo ku yenamentu di e lista di pregunta médiko. Despues bo ta firma ku bo ta di akuerdo i ta duna pèrmit pa pidi dato médiko di bo yu.
Hiba e formulario di petishon i e lista di pregunta médiko pa Sentro Akseso (Boneiru), e Preventiekliniek (Sint Eustatius) òf Community Developmment (Saba)
Pèrkurá pa bo hasi esaki mas pronto ku ta posibel, pero pa mas tardá riba 30 di dezèmber 2022. Ta pidi bo pa mustra ID (sedula) di e persona ku ta hasi e petishon. Esaki ta pa evitá mal uso.
Ta evaluá bo petishon den e tim di evaluashon médiko.
Bo yu tin mester di kuido intensivo?
Wak aki e kuadro di evaluashon ku e tim di evaluashon ta usa.
Ta manda e konseho di e tim di evaluashon médiko na unidat SZW di RCN.
Bo ta risibí kopia di e konseho den bo buzon.
Unidat SZW di RCN ta disidí ku bo ta haña un kompensashon pa yu ku kuido intensivo òf no.
Bo ta risibí un karta tokante esaki ku e desishon.
Desishon positivo? Bo ta haña e kompensashon riba bo kuenta di banko.
E kompensashon lo keda transferí denter di dos siman despues di e desishon na e kuenta di banko riba kua bo ta haña e pago èkstra pa yu tambe.
Algun mucha ku un malesa òf afekshon mester di hopi kuido intensivo. E kuido aki ta enserá èkstra gastu. Mayornan di e muchanan aki despues lo por pidi pago èkstra pa yu dòbel pa kubri e gastunan aki parsialmente. Pasombra introdukshon di e pago èkstra pa yu dòbel lo tarda un poko ainda, pasombra trahamentu di lei semper ta tuma tempu, minister Schouten (maneho di pobresa, partisipashon i penshun) a primintí e kompensashon aki na mei 2022 pa kompensashon di e pago èkstra dòbel pa yu.
Bo tin derechi pa kompensashon pa yu ku kuido intensivo pa media di un malesa òf afekshon, si den e periodo di promé di novèmber te ku 30 di dezèmber 2022:
Abo ta risibí pago pa e yu pa kende bo ta entregá un petishon;
E yu den e periodo tin òf ta kumpli 3 aña òf mas (te ku 17 aña);
Ta trata di un kaso di kuido intensivo pa motibu di enfermedat òf afekshon determiná.
E tim di evaluashon médiko ta wak 10 sekshon pa kua bo yu lo por tin mester di kuido, por ehèmpel riba tereno di higiena korporal, muha/susha karson, kome i bebe, mobilidat, komportashon i kuido médiko. Kada sekshon e tim di evaluashon ta duna un punto si por konsiderá e nesesidat di kuido intensivo. E kantidat di punto ta determiná si e konseho ta positivo òf negativo.
Bo ke sa eksaktamente kon e nesesidat di kuido ta keda determiná? Download e PDF ‘Kuadro di evaluashon’
Si. Si bo yu ta kumpli 3 aña den e periodo di promé di novèmber te ku 30 di dezèmber 2022 i bo tin derechi riba pago èkstra pa yu, bo por entregá un petishon si bo yu mester di kuido intensivo pa konsekuensia di un enfermedat òf afekshon. Un tim di evaluashon ta hasi e evaluashon médiko.
Si. Si bo tin 17 aña ainda den parti di e periodo di promé di novèmber te ku 30 di dezèmber 2022 i bo tin derechi riba pago èkstra pa yu, bo por entregá un petishon si bo yu mester di kuido intensivo pa konsekuensia di un enfermedat òf afekshon. Un tim di evaluashon ta hasi e evaluashon médiko.
Lamentablemente esei no ta posibel. Bo mester entregá e formulario di petishon pa mas tardá riba 30 di dezèmber 2022 na Sentro Akseso (Boneiru), e Preventiekliniek (Sint Eustatius) òf Public Health (Saba).
Un mayor/kuidadó ku tin derecho riba un kompensashon pa un yu ku ta rekerí kuido intensivo, ta risibí 1437 dòler riba su kuenta di banko.
Pone atenshon: Esaki ta un montante bruto. Esaki ta nifiká ku bo mester paga 30,4% na impuesto di entrada riba e montante aki si bo entrada anual (inkluso e kompensashon) ta mas haltu ku e sumo liber di impuesto ku ta konta den e aña ku bo ta risibí e montante. Pues, ta mihó pa bo reservá 437 dòler pa paga e impuesto. E ora ei bo ta sobra mas o ménos 1000 dòler ku bo por gasta pa bo yu. Esaki ta e montante nèto despues ku a kita e impuesto.


text:
Kralendijk- Gezaghèber Edison Rijna ta bisa ku e ta sinti un bèrgwensa pa e falta di progreso ku ehekushon di e akuerto administrativo (Bestuursakkoord).
Esaki Rijna a bisa den un entrevista ku RTV7. ‘Mi mes tambe ta malkontentu. Mi ta sinti un bèrgwensa’, asina Rijna a bisa den un entrevista ku e periodista René Zwart.
Di otro banda, Rijna ta kulpa sierto ‘medionan sosial’ ku e ta deskribí komo ‘zür’. Rijna a desmentí e imagen ku hopi kos no ta kanando bon na Boneiru. ‘Mayoria kos ta kanando bon de echo. Pero mester komprondé tambe ku kosnan ku a kana robes pa hopi tempu, bo no ta drecha den un fregá di wowo’, asina Rijna a bisa.


text:
Kralendijk – Lo atmití pasahero ku ta yega Boneiru riba djasabra 14 di mart ku avion di KLM i TUI. E avionnan tabata na kaminda kaba ora e aprobashon ofisial di minister di Infrastruktura i Maneho di Awa a alkansá e kompanianan di aviashon. Pa e motibu ei Boneiru ta obligá pa laga e biaheronan drenta.
Salubridat Públiko ta kontrolá tur pasahero pa medio di un formulario ku pregunta. Ta supliká hendenan ku no ta residente na Boneiru pa keda na nan adrès di fakansi. Salubridat Públiko lo sigui e hendenan ku ta ku fakansi durante dos siman. Departamento di Salubridat Públiko ta trahando riba un protokòl.
Dòkter lo saminá e biaheronan ku resultá di ta malu na aeropuerto. Ta konsehá biahero ku tin keho pa bai den karentena. Si nan ta malu nan ta bai den isolashon. Tin un tim di Kuido di Salú Públiko di diferente dòkter i bruder i zùster di Salubridat Públiko na aeropuerto ku lo skrin tur biahero. Esaki ta nifiká ku lo entrevistá e pasaheronan i nan mester laga nan informashon di kontakto atras.
Relashoná ku e vírùs di corona a proklamá Hulanda komo área di riesgo. For di tres or di tramèrdia di djasabra 14 di mart minister a aprobá e petishon di gezaghebber pa sera espasio aéreo pa buelonan for di Oropa. Por lo tantu espasio aéreo di Boneiru lo ta será pa buelonan for di Oropa te próksimo aviso.
Te ku awor no a konstatá ningun kaso di vírùs di corona na Boneiru. Diariamente e Tim di Maneho Insular (Eilandelijk Beleidsteam – EBT) ta monitoriá desaroyonan rònt di vírùs di Corona. Nan ta hasi esaki konforme e reglanan di plan di kalamidat Boneiru i lei di siguridat BES. E Tim di Maneho Insular ta tene pueblo di Boneiru na altura di e medidanan ku nan ta tuma pa trata na sigurá salú di nos pueblo.


text:
Obama ta kritiká FBI relashoná ku investigashon riba Clinton.
Presidente Barack Obama, tambe a kritiká e forma di aktua di FBI den hinter e asuntu di i-meilnan di e kandidato demókrata Hillary Clinton. Pero Obama no a menshoná nòmber di e direktor James Comey. ''Mi ta kere ku den kaso di investigashonnan asina, ta regla ku bo no ta aktua a base di spekulashon, informashon defisiente òf riba kosnan ku a lèk,” asina Presidente Obama a bisa djarason den un entrevista na radio ku e emisora Now This News.
El a indiká tambe di forma kla, ku e no ke bai mete den un investigashon independiente. “Nos ta boga pa tin un base di huzgamentu konkreto,” asina Presidente Barack Obama a bisa den rekta final kampaña presidensial. A traves di su portabos Josh Earnest, e presidente a laga sa ku e no ta sospechá Comey, di tin un prefernsia polítiko. No opstante ku e ta haña su partisipashon robes i sin sentido.


text:
Skirbi pa: Anton Marchena
E chens ta grandi cu pa e edad di 80 aña, nos lo a perde casi mitar di e musculo cu nos tabata tin na 20 aña di edad. Mirando cu proteina ta un di e factor nan cu lo por evita esaki, ta un di e motibo nan importante pakiko e lo ta e topico di e articulo aki. Kiko eigenlijk ta proteina? Sigi lesa pa e contesta.
Proteina
Manera mi a splica den e articulo anterior, proteina ta un di e 3 macronutriente nan cu nos ta consumi den gran cantidad den nos dieta huntu cu carbohidrato y vet. Proteina tin hopi funcion den nos curpa, algun di nan ta lo siguiente.
Structura
Nos cuero, cabey, huña, weso y musculo pa menciona algun, tin su structura danki na proteina. Nos musculo nan ta traha pa gran parti di proteina. Proteina ta fungi como e fundeshi di cada celula den nos curpa. Ora bo bai arma un tent pa bo campa bo tin e lona pero tambe e palo nan cu bo ta uza pa duna e tent su forma y
pa mantene e tent para. Proteina tin e mes un funcion den nos curpa.
Energia
Nos curpa por uza proteina pa crea e energia cu ta necesario pa nos por move. Esaki no ta ideal mirando nos por crea energia for di vet of sucu y asina laga proteina hasi otro funcion nan mas importante manera algun cu mi a caba di menciona. Nos curpa por uza proteina como energia ora nos come mas proteina cu
ta necesario, ora nos no come suficiente carobohidrato of ora nos keda largo sin come.
Immuunsysteem
Ora un virus drenta den nos sistema, nos curpa ta traha anticurpa pa combati e virus aki. E anticurpa nan aki ta consisti pa gran parti di proteina. Persona nan cu no ta consumi suficiente proteina for di nan dieta, ta core riesgo di tin un immuunsysteem menos fuerte.
Hormoon
Pa nos curpa por uza e energia di e cuminda cu nos a caba di come, nos curpa mester di insulina. Insulina ta un hormoon cu ta wordo traha door di nos pancreas cu ta duna nos curpa e señal pa absorbe e sucu for di nos systema vascular y pa asina uza esaki como energia. Insulina y manera hopi otro hormoon den nos curpa ta traha di proteina.
Al final, cuanto proteina ta necesario?
E mes un proteina cu bo curpa ta uzando por ehempel pa duna bo musculo su structura awo, no lo tey mas aki 3 luna. E motibo pa esaki ta cu nos curpa ta constantemente reemplaza e proteina nan cu e ta uza. Pa ta mas specifiek, 1 pa 2 porciento di bo musculo ta wordo reemplaza diariamente pa otro set di proteina.
Manera un taira di auto mester wordo cambia despues di tempo, bo curpa tambe ta hasi esaki cu e proteina nan. Pa e motibo aki nos mester consumi suficiente proteina for di nos dieta.
Cuanto proteina ta necesario ta depende cuento bo ta pisa, bo edad y e tipo di actividad fisico cu bo ta hasi.
Pa un adulto saludabel cu no ta hasi ehercicio, 0.8 g di proteina pa cada kilogram(kg) di peso ta suficiente. Bo por mira esaki asina ki: (bo peso actual na kg) x 0.8 = ta e total proteina cu bo mester pa dia den gram.
Den otro palabra un persona cu ta pisa 75 kilo, mester 60 gram di proteina pa dia (75 x 0.8 = 60 gram).
Pa un adulto saludabel cu ta hasi ehercicio , sea ta weight training of simplemente core, entre 1.2 gram te cu 2.0 gram di proteina pa cada kg di peso ta suficiente pa mantene of crea mas musculo. Mas fuerte bo ehercisio ta, mas halto den e rango bo persona su necesidad ta.
Persona nan di edad
Mas nos edad subi, mas importante e ta bira pa nos mentene nos musculo. Mirando cu na edad grandi, mas musculo ta corala cu un miho capacidad pa ta independiente. Den otro palabra, mas largo bo lo por move sin asistencia.
Lastimamente loke ta normal di mira ta cu pa e edad di 80 aña, nos lo a perde casi mitar di e musculo cu nos tabata tin na e edad di 20 aña. Un di e factor nan cu ta hunga un rol ta cu na un edad halto, nos no ta absorbe proteina mes un eficiente manera na jong. Cual ta significa cu e 80 gram cu nos lo consumi normal
completamente na jong, nos no ta consumi completamente na bieu. Pa e motibo aki mas grandi nos bira, mas proteina nos ta rekeri. Persona nan di edad mester consumi entre 1.0 te cu 1.2 gram di proteina pa cada kilogram di peso.
Vegan of vegetariano
Na un persona cu ta sigui un dieta vegetariano of vegan, ta wordo recomenda pa consumi mas cu loke mi a caba di menciona. E motibo ta cu den un dieta vegan of vegetariano ta mas dificil pa absorbe e proteina cu nos ta consumi. Den un dieta vegetariano ta wordo recomenda pa come 20% mas proteina di loke ta wordo
recomenda normal y vegan 30% mas. Dus si normal bo ta rekeri 70 gram di proteina, den un dieta vegan esaki lo ta 91 gram y vegetariano 84.
Den ki producto bo por haña proteina
E beneficio di proteina ora bo ta bahando peso
Y por ultimo mi kier sera e articulo cu e importancia di proteina ora di baha peso. Lastimamente ora bo baha peso, no ta solamente vet ta loke ta wordo perdi pero tambe musculo. Estudio nan ta demostra cu pa mantene lo mas hopi musculo
possible durante cu bo ta baha peso, un dieta cu suficiente proteina adhuntu cu cualkier tipo di ehercisio di peso ta lo ideal.


text:
Shon Pronunsiashon
Algun Ehèmpel
Sera konosí ku Shon Pronunsiashon
Tokante di Shon Pronunsiashon
Informashon tokante di Shon Pronunsiashon
Hopi hende ta pronunsiá palabra na papiamentu robes. Pa e palabranan robes no drenta nos vokabulario, Shon Pronunsiashon ke splika kon mester pronunsiá palabra korektamente. Shon Pronunsiashon ke pa papiadónan di papiamentu balorisá i stima nan idioma mas.
E episodionan:
- Ta kòrtiku (30 pa 45 sekònde) pa asina e atenshon keda.
- Ta ripití ya e pronunsiashon korekto ta pega mas lihé.
- Ta usa personahe ku kende e televidente por identifiká su mes kuné.
Patronisadó
Patronisá òf apoyá Shon Pronunsiashon
Hasi un donashon pa Shon Pronunsiashon
Si bo tambe tin un sintimentu kaluroso pa nos idioma papiamentu, bo por sostené Shon Pronunsiashon pa medio di un donashon.
Kontakto
Tuma kontakto si bo ke sa mas, òf si bo ke bira patronisadó.
Tuma kontakto ku Mary Pumpkin pa mas informashon di Shon Pronunsiashon.


text:
Hulanda ta para dilanti un reto grandi pa cu e coronavirus. âMi no tin un mensahe facil pa trece pa boso. Coronavirus ta bou di nos y hopi lo sufri,â Prome Minister Mark Rutte a bisa den un discurso nacional directamente for di su oficina. âUn gran parti di e poblacion Hulandes lo keda contagia cu e virus.â
Prome Minister Mark Rutte den discurso nacional a expresa su mes riba e forma mas corecto pa atende cu e crisis di coronavirus. Tin hopi reaccion di panico y a pidi pa concentra riba informacion di expertonan so. Hopi hende lo keda contagia, pero cu sintomanan leve.
Medidanan a wordo tuma hustamente pa motibo cu expertonan mes a bisa cu e grupo infecta lo bira hopi mas grandi, Prome Minister Rutte a expresa.
Tin tres scenario cu por scoge di dje pa implementa y Gobierno a scoge pa e prome scenario unda cu e immunidad di un grupo controla ta sigui creuce, te ora cu yega na un vacuna. E personanan cu a haya e virus, ta bira immuun. âMas grandi e grupo aki, mas chikito ta bira e chens cu e virus aki por bula pa e grandinan cu ta mas vulnerabel of esnan di salud debil,â e mandatario a bisa. Pâesey a scoge e scenario aki pa controla lo maximo e plamamento di e virus. Pero lo por dura varios luna, of mas, pa e grupo immuun aki crece. âMientrastanto nos mester trata di protege mas tanto posibel e personanan cu mas riesgo ta core.â
Si no tuma medida, e cuido di Hulanda lo no tin suficiente capacidad pa atende cu tur e pashentnan y esaki mester trata di evita.
Tur conseho te awo y medida tuma ta pa controla e plamamento den forma maximal, via di cierre di horeca y evita eventonan publico. Con hopi esaki ta dura, ta debi na e comportacion di virus. Algun di e medidanan por wordo suavisa, pero tur cos ta depende di e desaroyo.
Hopi hende ta preocupa pa nan cupo di trabou mirando con hopi comerciante ta para lomba contra muraya, for di esnan mas chikito te na esnan mas grandi. âGabinete lo haci tur cos pa yuda boso, pa evita cu boso negoshi ta cay y e trahadonan no ta perde nan trabou. âNos lo no laga boso na caya,â el a expresa.
El a haci apelacion na tur hende pa sigui tur medida di prevencion y a gradici tur cu ta contribuyendo den e situacion di crisis.
âHunto nos lo surpasa e tempo dificil aki. Cuida di otro y mi ta confia riba bosoâ.


text:
Seroe blanco: Diadomingo den oranan di marduga, ta sosode un accidente cu hende herida na e rotonde di Seroe blanco, mesora a manda un patruya di polis y ambulance na e sitio.
Na yegada e patruya a bin topa cu un dama herida y e motociclista a splica e polis, cu E cu su pareha tabata riba e brommer y un auto di golpi a cambia direccion su dilanti y pa no dal den e auto a mester a maniobra cu su brommer a consecuencia cu nan a cay cu e brommer. brommer a cay riba pia di e dama lagando e dama herida.
Despues cu personal di ambulance a trata e dama na e sitio a transporte pa hospital.


text:
KRALENDIJK – Ernst Delanoy presidente di Piskabon a bisa ku piskadónan a eksperensia 2 mal tempu den menos ku 1 siman i niun gobernante a duna atenshon na loke a sosodé. “Apesar di tur gritu ku piskadónan a konstatá, debí na mal tempu algun dia pasa, hopi problema ku nan boto i waf destruí no a mira presensia di diputadonan. Botonan a bai den Jachthaven debí na e situashon, sinembargo momentu ku mal tempu pasa, mester saka boto for di aya, pasobra sino mester paga 10 dòler piku pa anochi pa e boto ta stashoná aya. Esaki no por, pasobra tin palabrashon hasí entre havenmeester i Harbour Village Marina. Pa loke ta trata e asuntu di waf di piskadónan esaki no ta na òrdu. Gran parti di e palunan ku ta pegá riba e waf debí na e mal tempu, a kita i bai fòndu. Esnan konserní no a duna atenshon pa drecha loke a daña. Pues piskadónan no por hasi un so di dje. Ta bon pa gobièrnu tuma nota i atendé e situashon. E asuntu di Jachthaven tambe ta unu ku ta rekerí atenshon, pasobra ta bai tin mas momentu ku boto nan tin ku bai skonde pa laman brutu. Por komprondé ku tin mandatario ta kana ku regularidat riba malekon, sinembargo e dianan aki no a mir’é. Mester yega na un solushon rápido i strukturá. E no mester ta asina ku e piskadó mester kai na rudia i roga pa yudansa.
Otro kos, despues di hopi mal kontentu tokante informashon relashoná ku mal tempu na Boneiru, KNMI a manda 2 aviso i nada no a sosodé. Hopi informashon nunka ta di mas. Pero a menshoná algu i e mal tempu no a presentá, sinembargo no ta un problema. Ta kos ku por sosodé. loke si ta importante, pa e informashon ta konfiabel. Mester komprondé ku si e informashon no ta konfiabel, e piskadó ta keda sin subi laman pa motibu ku supuestamente laman ta bira brutu i pèrdè su pan di kada dia”, Delanoy a bisa.


text:
Despues di e golpinan duro cu e dukenan di Sussex a dal House of Windsor den nan entrevista cu Oprah Winfrey, Palacio di Buckingham a publica un comunicado.
E comunicado ta bisa cu henter e famia ta tristo pa haya sa henter e dimension di e desafionan di e ultimo añanan di Harry y Meghan. E ‘issues’ cu a bin dilanti, particularmente esun tocante rasa, ta preocupante. Mientras cu algun impresion por varia, nan ta ser tuma hopi na serio y atendi pa e famia den priva. Harry, Meghan y Archie semper lo ta miembronan hopi keri di e famia
E ta un acto no usual, cu House of Windsor, ta manda un comunicado den nomber di Reina Elizabeth II pa contesta loke Meghan y Harry, a declara durante e entrevista explosivo di diadomingo ultimo. Entre cual ta destaca principalmente un acto racista di parti di un miembro di e familia real y e pensamentonan di suicido di e dukesa di Sussex.


text:
Shonnan e momento tan spera a yega! Playoff di e grandioso torneo anual bola 8 di FEBIAR lo cuminsa diahuebs awor, 10 november, pa 8’or di anochi aya n’e palacio di biyar na Tanki Leendert. Lubida Yankees! Lubida Barcelona! Never mind Phillies, ‘da real thing’ ta cuminsa diahuebs awor ora cu e legendario team di tur tempo Barracuda enfrenta e gang feroz di cacho brabo, nada menos cu Mad Dogs BT! N’e otro mesa, e ‘ijzersterk-nan’ di Steelers BT lo tin cu lucha contra e ‘unpredictable’ Mongoose BT! Shonnan, t’aki tin co’!
Den nan ultimo encuentro den round robbin, esta 28 di october, Steelers a gana Mongoose cu 5-3, pero mester menciona cu algun ‘zware jongens’ di Steelers manera ‘El Bon Bon’ Evertsz, Gunnar Leonardo, y Fredley Tromp a sali mal mordi door di Mongoose brabo den forma di Robby Nathu, Indiomar Briezen, y Patrck Henriquez! Ojo shonnan, e Mongoosenan ta brabo! N’e otro mesa, e feroz gang di cacho brabo, Mad Dogs BT, a haci keri-keri di Barracuda cu score di 5-3, mustrando un biaha mas cu e cachonan di Pos Abou no a perde nan wilde haren ainda! Guynan grandi di Barracuda manera Richard Wolff y Captain Aaron Franken, a haya mal mordi di cacho y a keda wowo hancho habri ta hap aire y bati ariba baranca! Ojo, legendarionan, no bay kere cu bo por ‘laat de klok maar luiden’ e biaha aki, e cachonan tin hamber y no ta respeta tera ni bandera!
FEBIAR kier invita ful pueblo di Aruba pa bin presencia anochinan di high tension! Entrada ta completamente gratis ariba tur anochi. Weganan lo ta riba diahuebs 10 y diabierna 11 di november, y si mester ariba diasabra 12 di november. FEBIAR kier a recorda tur team cu tin cierto condicionnan ta conta p’e sala di wega ariba e anochinan di playoff. Pa mas detaye check cu directiva di FEBIAR p’e tournament rules.
Aruba, no laga e oportunidad aki pasa voorbij y presencia e ambiente unico cu solamente playoff di biyar por brinda bo! Yegaaa!


text:
Driemasterstraat, Oranjestad: Diabierna pa4’or y 25 di marduga ta drenta via CP cu tin un mucha homber bruin cortico cu un arma di candela dilanti Bar A Bar. Varios Patruya mesora a bay na e sitio.
Na nan yegada nan a mira un persona a core bay y mesora a cuminsa un persecusion y durante e persecusion polis a logra detene un persona cu tabata tin enberdad un arma di candela preto den su poder. E arma di candela a keda den confisca pa polis. E sospechoso a wordo transporta pa Warda di Polis.
Algo pasa di 6’or e sospechoso pa un motibo of otro a wordo hiba hospital. Nomber y fam di e sospechoso no ta conoci.


text:
Kompetensia pa e studiantenan di HAVO i VWO na Kòrsou i Sint Maarten CBCS Best Economic Research Award 2023
Kompetensia pa e studiantenan di HAVO i VWO na Kòrsou i Sint Maarten
CBCS Best Economic Research Award 2023
WILLEMSTAD/PHILIPSBURG – Best Economic Research Award (BERA) a tuma lugá pa di dos
biaha e aña akí. Awor ku e ta tras di lomba, Centrale Bank van Curaçao en Sint Maarten (CBCS)
ta anunsiá ku e kompetensia lo bolbe den su di tres edishon na 2023. Studiantenan den nan
delaster aña eskolar di tur HAVO i VWO na Kòrsou i Sint Maarten ta keda invitá pa entregá un
‘profielwerkstuk’ di ekonomia, riba un tópiko relevante pa e ekonomianan di e union
monetario. Tantu e studiante ganadó komo e skol en kuestion lo risibí un premio atraktivo di
CBCS. E último fecha pa e studiantenan di HAVO i VWO entregá nan profielwerkstuk ta 3 di
mart 2023.
CBCS a introdusí e premio BERA na 2018 pa asina stimulá investigashon relashoná ku e
ekonomianan di Kòrsou i Sint Maarten. Fuera di esei, CBCS ta spera di inspirá studiantenan di e
manera akí pa sigui un studio riba tereno di ekonomia.
Ta otorgá premio den kuater diferente kategoria: HAVO, VWO, bachelor i master. Awe, CBCS a
lansa e kompetensia na nivel di HAVO i VWO. Na komienso di 2023, lo anunsiá ora start e konkurso
pa e kategorianan mas avansá.
CBCS lo otorgá premionan atraktivo komo insentivo pa e studiante- i skolnan. Kada ganadó na
nivel di HAVO i VWO lo risibí un premio kèsh na balor di NAf. 2.500 i un trofeo, mientras ku e skol
ganadó den kada kategoria lo risibí un premio di NAf. 5.000 i un trofeo.
Resientemente, CBCS a organisá seshon informativo pa e dosentenan di e skolnan HAVO i VWO
na Kòrsou i Sint Maarten. ‘Nos ta masha kontentu di mira kuantu entusiasmo e dosentenan a
ekspresá pa e programa akí i e kompromiso ku nan ta demostrá animando nan alumnonan pa
partisipá’, segun Direktor Ehekutivo di CBCS, Sr. José Jardim. Dia 5 di novèmber 2022, lo tene un
seshon informativo spesial pa alumno. Alumnonan ta invitá pa bin e seshon na CBCS na Skalo òf
partisipá pa medio di Teams. Mester registrá promé ku dia 3 di novèmber 2022 pa partisipá. Pa
registrá bishitá http://www.centralbank.cw/event-registration.
CBCS ta spera ku un kantidat grandi di alumno na Kòrsou i Sint Maarten lo sinti nan motivá pa
partisipá den e kompetensia akí. E ganadónan lo ser kontaktá riba dia 21 di aprel 2023.
Mas informashon tokante e kondishonnan pa partisipá, e reglanan di e kompetensia i e kriterionan
di evaluashon ta disponibel na
http://www.centralbank.cw/education/cbcs-best-economic-research-award-2023.
Willemstad, 26 di òktober 2022
CENTRALE BANK VAN CURAÇAO EN SINT MAARTE


text:
Famia i ambiente
Nos tur ta biba den relashon ku e hendenan rònt di nos, manera: nos famia, kolega, e bario kaminda nos ta biba, etc. Pa e profeshonalnan di MHC ta importante inkluí e sistema di relashon relashoná ku e kliente. Studiando e konekshon akí nos por haña un idea mas kompleto di e problemanan ku un hende tin, pero tambe den kua direkshon por haña solushon. Famia i amigu por hunga un papel importante den tratamentu di un kliente i resolushon di krísis. Naturalmente nos ta tene nos na e prinsipionan profeshonal manera bo por spera di un profeshonal den kuido i semper lo konsultá ku e kliente i hendenan relashoná kuné tokante di un posibel tratamentu.
Loke ta uni nos, i boso komo famia i amigu, ta e pashon pa yuda hende den problema sikológiko na e mihó manera posibel. Tuma kontakto ku nos semper si bo ta preokupá ku algu.


text:
IT Connextion Torneo di Ranking
Exitoso Tornéo Rènkin di Pinpòn – ITconnection
Dialuna 19 di janüari último federashón di pinpòn di Bonèiru (BTTB) a organisá su promé tornéo di aña pa Senior patrosiná pa ITconnection. A pesar di ausensia di algun hungadó klave manera Freddy Beukenboom, René Evans, i Leo Domacassé, por bisa ku e tornéo tabata un éxito rotundo kontando ku partisipashón di 15 hungadó.
A reparti e hungadonan den 3 plug di 5 hungadó i a hunga un round robbin pa asina saka di kada grupo e nr 1 te 5. Después di e prome ronda aki e number 1 nan di kada grupo a sali kontra otro pa asina determiná e posishonnan 1 te ku 3. Aki Erik van Veenendaal ta gana tanto di Almar Nicolaas (3-0) komo di Jean Claude Clementina (3-2) i ta termina na promé luga. Espesialmente Jean Claude Clementina a demostrá ku su wega a desaroyá hopi i por poko por a titula kampeón di e tornéo si no tabata pa e dos derotanan pèrta kontra Erik i Almar. E la demostra ku meste tene debido kuenta ku ne den futuro. Almar ta keda na di dos puesto. I Jean Claude na di tres puesto.
E nr 2 di e gruponan a hunga pa puesto 4, 5 i 6. Aki otro hungado hoben Yonathan Ford ta demostra bon partido ganando di e hungadonan veterano Junny Vos i Junny Lopez i ta termina asina na di 4 lugá. Junny Vos ta termina na di 5 luga, mientras ku Junny Lopez ta keda na di 6 puesto.
E tornéo a konta tambe ku partisipashón di e dos hungadonan hubenil Arnold i Raynold Wilsoe ku un biaha mas a demostra ku nan no ta baha kabes pa diferente hungado veterano, muestra di esaki ta e puesto ku nan a termina ku ne den e torneo aki.
E klasifikashón final di e torneo ta lo siguiente:
1. Erik van Veenendaal
2. Almar Nicolaas
3. Jean Claude Clementina
4. Yonathan Ford
5. Junny Vos
6. Junny Lopez
7. Percy Prudencia
8. Robin Jayesuria
9. Raynold Wilsoe
10. Alberseeto Cicilia
11. Arnold Wilsoe
12. Alfred Nicolaas
13. Carlos Briceño
14. Rolly Pourier
15. Patrick Schreurs


text:
Prome Ministro Wever Croes:
Si nos sigui asina, Aruba pronto lo wordo kita di lista di alerta di otro paisnan.
ORANJESTAD, 21 oktober 2020. Segun e resumen di awe 19 persona mas a recupera y un total di 14 caso nobo di Covid-19 a keda registra. E total di casonan activo awe ta 250, total di testnan haci ta 152, testnan haci bou di residentenan na laboratorio di hospital ta 90. Pa loke ta e casonan nobo tur ta residente, ("positivity rate" bou residente awor ta 16%). E total di casonan di fayecimento relaciona na Covid-19 a bira 35. Palabranan di condolencia y forsa ta bay na famia di esnan cu a perde sernan keri.
Hospital ta informa cu tin un total di 13 persona interna di cual 2 den Cuido Intensivo y 11 ta isola riba piso general.
Prome Ministro Sra, Evelyn Wever Croes, kende ta e opperbevelhebber den e Comision di Crisis ta splika awe; “Ta sumamente importante pa remarka cu pa nos sigui controla e pandemia di Covid-19 aki na Aruba nos tur mester sigui ta alerto. Tur hende mester sigui comporta na un forma ehemplar, cu hopi sentido di disciplina y cortesia pa cuida otro y salba bida. Solamente hunto, actuando solidario y cu consistencia nos lo por vence e virus y e retonan cu su efectonan ta trece cu ne. Pa nos por tin oportunidad pa crea mas empleo y recupera Aruba su economia nos mester sigui controla e virus Covid -19 y no e controla nos. Asina nos ta logra tambe cu otro paisnan ta kita nos di lista di alerta pa cu Covid-19.
Aruba ta den demanda durante e siguiente temporada, sinembargo pa nos por probecha di e oportunidadnan, nos tur mester sigui demanda di nos mes pa tene e casonan abao. Sigui e reglanan cu discipina y asina cu tin sintoma tuma contacto cu bo Dr. di Cas.
Aruba ta conta cu bo!


text:
ORANJESTAD, Aruba
Asociadonan na La Cabana Beach Resort & Casino a wordo bon bini na e reunion general di e prome kwartaal, organisa por medio di Eagle Team, bao di e slogan: Innovacion, cambio ta e unico constante.
E reunion su tema tabata rond di innovacion y aprecio, dividiendo e programa den dos, e prome parti
subrayando e principionan strategico di e prome kwartaal cu Joe Najjar, General Manager, y e segundo dedica na e reconocemento di e resort su top empleadonan den 2019.
Mientras cu e tema di innovacion a keda introduci, e plan pa update y transforma a wordo elabora na tur departamento di e resort.
La Cabana Beach Resort & Casino a set un meta pa atrae doñonan nobo, ofreciendo y mehorando e producto di vacacion, aliviando La Cabana su cultura di trabao, cu exito grandi den e Medallia scores, cual ta midi experiencia di e cliente, y hisando esakinan un tiki.
Otro innovacionnan cu a wordo adopta, ta un beleid den eficiencia di energia y engrandecemento den tur material alternativo di energia incluyendo golf carts carga cu energia solar. E resort tambe a resolve na mehora su promocion riba su website y social media, y haci un transicion di hopi servicionan online incluyendo e creacion di un resort app, e introduccion di un touchscreen bulletin board, mas computer pa departamento di housekeeping, y mucho mas.
E presentacion a conclui cu un quiz revisando tur material discuti, cual a refleha cu La Cabana su empleadonan ta realmente pone atencion, cu hopi gana pa progresa den e temponan aki, renoba y innova.
Innovacion, tabata e balor number 5, introduci por medio di e General Assembly siguiendo esunnan prome. “Nos ta introduciendo un balor pa cada general assembly, Najjar ta bisa, y durante tempo adoptando aprecio, integridad, flexibilidad, excelencia, y innovacion, cu hopi mas pa bini den futuro, den nos di dos kwartaal di general assembly.”
Mientras cu asociadonan tabata drentando e camber na unda cu e reunion tabata tumando lugar nan a pasa door di un ‘Tunnel of Innovation’ na unda nan por a experiencia e resort 30 aña pasa, y su progreso te cu awor. E departamento di recurso humano a mustra potretnan bieu y mementos, cual ta describi e resort su trayectorio innovativo durante e ultimo añanan. Cu asina hopi cambio, e ta continuamente sigui innova y evoluciona.
E reunion general di associadonan a termina cu tocamento di brass band hibando e associadonan pafo na e pool deck pa La Cabana Beach Resort & Casino su eleccion di Reina anual.


text:
KEN E TA?
André (40) a lanta den e bario di Dakota den sercania di e famia di parti di su Tata. Un nucleo di famia chikito di 4 cu un ruman mayor. “Nos famia tabata considera un clase medio cu ambos di mi mayornan a labora henter nan bida cual a duna nos e ehempel cu den bida bo tin di traha duro pa logra tur locual bo kier den bida pero sin lubida di yuda otro.” Su trayectoria escolar despues di Pius X Basisschool tabata EPB, EPI, Universidad di Aruba, y ultimo Universidad di Phoenix, Arizona. E trayectoria por tabata considera un tiki largo pero bale la pena. Locual el a siña di su mes den e periodo aki, na prome lugar ta cu perseverancia ta clave den bida no matter ki obstaculo cu por presenta durante estudio e gana y determinacion pa termina bo estudio tin cu prevalece. “Durante mi estudio na EPB mi a keda mas di 2 luna afor pa motibo di salud pa kita un tumor na aña 1998 pero mi a logra regresa, studia duro y logra mi toetsnan p’asina mi logra mi diploma.” Pa ultimo el a siña cu e unico limite cu ta existi den bida ta esun cu nos pone pa nos mes – dus nunca bisa bon por tanten cu bo no a ni purba bo ta limita bo mesun crecemento. Pone mente na dje y sigui bay den trayectoria y crece bo conocemento. “E ultimo parti aki di mi mes a wordo stimula door con den boca di pueblo tabatin di EPB tabata abreviacion pa Enseñasa Pa Burico y cu lo mi kier a demostra cu no.” André a termina su estudio via Universidad di Phoenix door cu e tabata dune e flexibilidad pa labora y tambe studia p’asina sigui expande su conocemento. André a siña cu bo tin cu dedica tempo si kier logra progesa dus e ta keda na bo. Si bo slaag bo lo no logra pero si bo duna e mihor di bo parti bo por logra aunke bo ta laborando. Dus aunke bo ta laborando no para di studia. No stop di ta curiouso riba tema nobo of conoci pa nunca bo stop di studia y expande bo conocemento paso enseñasa ta algo bibo y no algo pa un periodo so. Pa e trabou cu e ta haci no solamente e mester ta un persona basta organisa sino tambe un persona cu atencion na cada detaye y critico.
TIPSNAN VALIOSO
Actualmente André ta duna su coaching services voluntariamente den su tempo liber na Qredits. “Durante mi dia diario mi ta labora na Newleaf Notary responsabel pe integridad di nos oficina pa nos compli cu tur regla nan AML/CFT cual ta mi enfoke dus no por competi cu otro companianan den servicio nan di consultancy cu mi ta duna durante tempo liber na mi Qredits Coachees”. Tipsnan importante cu e por duna ta por ehempel: 1.Conoce mercado (ken lo ta bo cliente – cuanto otro compania ta subiendo e mercado) bon cu bo kier bay drenta y haci bo analisis pa no drenta un lama cu bo ta kere ta bashi pero ya tin yen piscado ta pisca riba e mesun pisca. 2. Sea realistico den bo cifranan aunke ta ok pa pensa grandi pero no demasiado. Un bon coach sa di scucha bon na locual ta e necesidad di e persona pa enfoca riba esey y no na locual e mes ta mira cu kier cambia. Esaki lo haci e persona mas open na bo recomendacionan.
Y semper laga e persona sinti cu bo tey pa yuda y no dicta riba dje. Dus ta un klankbord pa ora e tin idea pa dune bo opinion. Tin un bon listening skills ta esencial pa coach riba e necesidad di e entrepreneur. “Ami semper ta cla pa comparti mi conocemento pa yuda otro, mi tin basta aña ta haci trabou voluntario por medio di Kiwanis y FAVI.”
André ta aplaudi tur entrepreneur pa nan corahe na prome lugar paso doing business ta un aventura cu ta mane roller coaster. Importante pa planea bon locual kier logra – of lo mas posibel prome cu bula den e awa. Entrepreneurs real ta esnan cu ta tuma risico y no tin miedo cual ta di admira pero semper bon pa tin persona pa support den bo area debil paso no tur ora un entrepreneur tin e conocemento financiero.


text:
United vs CDRA – CDFF
AVB
Loting pa e Copa Betico Croes 2022 ta conoci
United vs CDRA – CDFF
More in AVB
-
AVB Meet & Greet
Ayera anochi den Allegra Bistro situa den Courtyard by Marriott Aruba Resort a tuma...
-
AVB ta consistente ora di tuma decision?
Nos a haya hopi reacion over kiko alfinal ta bai pasa cu e weganan...
-
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo,...
-
Final Division Uno a marca historia – Atletico Santa Fe ta campeon pa prome biaha ganando Unistars 4-2 – un resumen
E final di Division Uno 2021-2022 no a defrauda, mas bien e tabata un...


text:
E campeonan di e temporada pasa, SV Dakota a cuminsa e campeonato actual cu un empate forsoso contra e subcampeonan Deportivo Nacional den e prome fecha e siman ultimo.
Esey tabata di spera entre dos ekipo cu semper a bataya otro duro. E siman aki a toca turno na SC Bubali, cu a bin di un derota fulminante contra Britannia, Dakota tabata faborito grandi pa gana e wega aki sin duda.
Dakota a cuminsa e wega den ful dominio di bala, cancha y tur lo demas. E ekipo nortero a pone hopi hungado atras den defensa, un schema defensivo hungando di contra-golpi. Bubali no a logra formula niun atake serio pa e prome 20 minuutnan di wega, por hasta bisa cu e wega tabata mas bien wordo hunga riba nan banda di tereno. Dakota a ataka, penetra y los hopi tiro, algun a a wordo salba pa portero Dolfi Benita, cu tabatin un wega hopi bezig. E duo di Keano Maduro y Albert Francis a duna e defensa berde hopi dolor di cabes. E prome gol di wega a cai na minuut 13 caba cu un cabesaso di Francis mes for di un tiro di skina.
Despues di e gol inicial Dakota a acelera un poco mas ainda, y por a anota hopi gol mas. Ta te na minuut 25 Bubali a penetra un poco den area-penal di Dakota y a forsa un tiro di skina pero sin por a concretisa, despues a sigui algun yegada mas pero sin gran peligro. Aunque e wega a sigui 1-0 so pa Dakota, e mester tabata hopi mas. Ta promer cu halftime Dakota a baha nan intensidad un poco pero semper a keda ta domina toch. Na minuut 41 Francis (Killer) di Dakota a anota un bunita gol di chalaka pero a wordo anula pa un off-side, Fernando de Sousa tambe por a amplia e score na minuut 45 si e a logra domina e bala, kedando su so na banda drechi den area-penal di Bubali, pero envano. Asina halftime a bai aden Dakota 1 Bubali 0.
Den e di dos tempo Dakota a sigui cu mesun intensidad, atakando na gusto, hasta cu bon tironan, algun salba pa portero Benita di Bubali. E ‘orguyonan di Nort’ a hasi varios cambio na tres cuarto di wega pa purba mehora nan wega anemico. Algun bon yegada di entre otro Edmar Tromp riba hala drechi a duna Bubali speransa, pero, ta net na e momentonan ey Dakota a amplia bentaha anotando nan di dos gol den pia di Jesus Villamizar for di un pase di Albert Francis y un pifia den salida di e portero di Bubali na minuut 63, Dakota ganando awo 2-0.
For di minuut 66 Bubali a haya un “revival” y a cuminsa penetra mas den area-penal di Dakota, pero atrobe Dakota cu un yegada rapido den area penal di Bubali a haya un penalti, cu a wordo cobra pa Daniel Briceno na minuut 70 pa hasi e wega 3-0 pa e Abehanan. Ta den e ultimo cinco minuut di wega Bubali ta haya dos chens marginal pa anota gol pero no ta concretisa, Dakota tambe a haya mas chens pa amplia e score pero t’asina mes ela keda, dus, 3-0 pa Dakota. Asina e wega a termina den un ambiente tenso y duro den e ultimo 10 minuutnan. Nos ‘Man Of the Match’ ta Albert Francis pa su trabou incansabel, asistencianan y gol. Dakota awo ta provisionalmente lider di e tabla di campeonato cu 4 punto door di mihor “doelsaldo” cu Brazil Jrs. Bubali ta keda sin punto y sin gol te cu awor den e campeonato actual.


text:
Internacional: E academia di Oscar’s a informa den un comunicado oficial diaranson anochi cu e accionnan di Smith tabata un...Read more
Internacional: Daddy Yankee e hefe di regggaeton a anuncia publicamente cu e lo ta retirando for di e mundo di...Read more
Den Cas di Cultura a tuma luga e final di mini-merengue BOS DI KiNiKi 2021. E atardi yena cu color-...Read more
E di 6 edicion di “Bos di KiNiKi” mini-merengue Festival di 19 di september 2021, ta ser dedica na e...Read more
Edmond Manuel de Freitas, miho conoci como Juni, un gran musico, cantante y compositor. Como compositor e tabata gusta composita...Read more
E aña aki un biaha mas pa di 9 aña consecutivo Aruba lo bai disfruta di un bunita proyecto cual...Read more
Cu un sonrisa grandi riba su cara Derrel Lampe a brasa amigo y familiarnan cu a bay ricibi’e na aeropuerto...Read more
E noticia cu a drenta den oranan di awe marduga a shock tur hende. Junior de Freitas ta un persona...Read more
Recientemente fundacion Cas Princesa Aruba, a eligi su 3 representantenan pa Miss Beauty Aruba 2021. Den Cas di Cultura, tres...Read more
Diahuebs mainta riba29 di juli, e artista nobo Dennis Angelino, 20 aña di edad, a estrena su cantica 'Namora' riba...Read more
Awe den oranan tempran di mainta a drenta un noticia for di mundo di farandula. Famia a anuncia cu e...Read more
Diadomingo ultimo atardi, Prome Minister Evelyn Wever-Croes tawata presente na inauguracion di e expo di Atelier. Representado su colega Minister...Read more
Proximamente e conocido banda na Hulanda, ‘MIDI’, lo bay lansa otro piesa nobo hunto cu su videoclip, cu ta hiba...Read more
Si bo yiu ta gusta musica y tambe toca instrumentonan di ritmo aki ta bo oportunidad. A combersa cu Carlos...Read more
E talento di e cantante Raffaella Carra, kende a fayece na Roma dialuna, a hib’e mas leu di su pais...Read more
Dia 2 di juli ultimo persona di Aruba cu a haya bon acogida riba e plataforma TikTok a sali tambe...Read more
E autora Cubano Delia Fiallo, conoci como e mama di telenovelanan Latinoamericano, a fayece awe na Coral Gables, Miami, cu...Read more
Diadomingo ultimo, a tuma luga na Cas di Cultura Aruba, e exitoso celebracion di Dia Mundial di Teatro 2020-2021 cu...Read more
Manera ta custumber, tur aña Departamento di Cultura Aruba ta organisa e actividad teatral di mas grandi na Aruba cu...Read more
Un dia manera awe, prome di juni, na aña 1986 Cecilito Lopes a cuminsa labora na Radio Antiliana 1270. “Tabata...Read more


text:
MINISTER CHARLES COOPER TA PARTISIPÁ NA CYBERWEEK @LAC4 2022 NA REPUBLIKA DOMINIKANA
MINISTERIO KONSERNÍ TRÁFIKO, TRANSPORTE I PLANIFIKASHON URBANO
MINISTER CHARLES COOPER TA PARTISIPÁ NA CYBERWEEK @LAC4 2022 NA REPUBLIKA DOMINIKANA
PUBLIKÁ RIBA 14 NOVÈMBER 2022
Willemstad – Minister Charles Cooper ta na Republika Dominikana pa partisipá na e Siman Sibernétiko ku ta parti di e konferensia titulá Latin America and Caribbean Cyber Competence Centre (LAC4). Esaki ta tuma lugá di 14 pa 17 di novèmber na Santo Domingo.
Minister Cooper a bai ku un delegashon konsistiendo di Sekretario General di VVRP, Sr. Dwigno Puriel, Hefe di Kabinèt di Minister Cooper, Sra. Islelly Pikerie, i Direktor di Bureau TeleCommunicatie en Post (BTP), Sr. Franklin Sluis.
Durante di e siman Cyberweek, lo tin diferente aktividat manera entre otro:
- Reunion Regional GFCE LAC 2022,
- FIRST-LAC4 Technical Colloquium,
- Diskushon di Prioridatnan regional EU CyberNet LAC,
- Workshop Communication – a Key Pillar in Solving Any (Cyber)crisis,
- Caribbean Regional Cybersecurity Exercise “CyberCrabs 2022”
Gobièrnu di Kòrsou a instituí un grupo pa atendé ku seguridat sibernétiko. E grupo aki ta enkabesá pa Minister Cooper i e meta ta pa krea un struktura di seguridat sibernétiko pa Kòrsou, tantu pa gobièrnu komo pa sektor priva. Ta atendé ku seguridat sibernétiko, maneho sibernétiko, i krimen sibernétiko. E grupo ta konsistí tambe di Minister di Hustisia, Minister di Asuntunan General, i Minister di Gobernashon, Planifikashon i Servisio Públiko.
E promé paso di e grupo lo mester ta pa desaroyá un strategia sibernétiko nashonal i apuntá un outoridat sibernétiko nashonal. Den e kuadro aki, Minister Cooper a bishitá e konferensia CANTO, a reuní ku NCSC, i bishitá e evento HACKSHIELD. I awor, Minister Cooper ta partisipá tambe ta LAC4 na Santo Domingo.
E interes i ambishon ta pa Kòrsou bira un hub sibernétiko di LAC, i pa laga nos sentro di data bira un partner stratégiko di HACKSHIELD na Hulanda. Tur dos e aktividatnan aki lo por tin un spin-off positivo pa Kòrsou.


text:
Kiko Inner Work ta
Impacto di haci bo Inner Work
Hendenan ta obviamente contento. No solamente abo ta sintibo mihor, pero hendenan rond tambe lo ripara cambio den bo.
Tin mas paz den un persona of organisacion. Esaki bo ta sintie p'aden di bo mes, pero bo ta miré bek den bo relacionnan tambe, sea familiar, amistoso, romantico of profesional.
Relacionnan ta mas sano. Esaki kermen cu tin menos conflictonan. No cu cosnan fastioso no ta pasa of nunca mas lo tin conflicto. Pero e actitud cu cual cosnan cu ta pasa ta wordo enfrentá, hasta conflictonan, ta otro, mas sereno. Y lo tin mas aceptacion di realidad, di cosnan manera cu nan ta.
Ora tin conflictonan, esakinan ta wordo gehandeld cu mas trankilidad, ta dura menos y e chance pa wordo resolvi na bienestar di tur partido envolvi ta mas grandi.
Hendenan tin mas pasenshi, mientras ta concentra mihor y ta mas eficiente y asina aki ta funciona mihor.
Tin mas comprension.
Hendenan ta sinti nan mes mas conectá, stimá y parti di un total.
Hende ta respeta nan mes mas, y como consecuencia natural, ta respeta otronan y tur otro bida rond di nan mas.
Hende ta sinti nan mes mas safe di p'aden. Y esaki kermen mas trankilidad en general, menos adiccionnan/ mal habitonan, mas concentracion, mas interes y participacion (betrokkenheid), mas desaroyo y pues mas innovacion ankra den realidad y salubridad.


text:
Mayoria di Padu Lampe su obranan no ta documenta ainda
Den cuadro di e lansamento di e CD di  e grupo Abako, Vivian Lampe, a gradici e grupo musical aki e interes di adapta...
‚ÄėKico sociedad tin como expectativa di hende homber?‚Äô
Terapista di pareha na DAS Enid de Kort: "Bo mester ta macho, bo mester ta sigur di bo mes, bo no mag di papia...
Orange Aruba 2017 ta inicia cu un caminata solemne contra violencia domestico
Fundacion pa Hende Muhe den Dificultad un biaha mas hunto cu partnernan ta uni pa bin cu e campa√Īa di Orange Aruba. Esaki ta...
‘Discriminacion den deporte ta algo hopi grandi’
Den cuadro cu codigo di conducta di deporte cu Telefon pa Hubentud a introduci a√Īa pasa, nos a acerca Cuts and Curves pa wak...
Nyohmi van der Biezen: ‚ÄėInmigracion a sa di abastece nos cultura y historia‚Äô
Nyohmi van der Biezen ta conta Bon Dia Aruba dicon e ta haya importante pa conserva nos cultura y nos historia. Su persona, trahando...
Aruba no tin manera pa financia seguro medico nacional facilmente
Parlamento, ministernan y pueblo mester dialoga riba cambionan den ley di AZV Seguro nacional di gasto medico general AZV ta splica kico nan retonan ta...
Actualmente tin un trahado social pa 19 scol
Parlamentario Hendrik Tevreden a expresa su preocupacion y su solidaridad cu henter comunidad cu e caso di morto di un mucha di 5 a√Īa...
Mimo’s Ice Cream Rolls a habri su porta nan na Paseo Herencia
Recien Mimo’s Ice cream rolls a habri su portanan na Paseo Herencia y manera a nomber mes ta bisa, e ice cream ta bin...
‚ÄúSi investigacionnan lo tuma luga na Aruba mes, no tin pakico trece nada bek‚ÄĚ
Hopi investigacion tocante literatura Caribense ta tuma luga na Hulanda. Si e investigacionnan aki lo tuma luga na Aruba mes, niun studiante lo tin...
‚ÄėAruba mester recupera y reintroduci integridad y honestidad‚Äô
Jeanella Henriquez ta un hoben Arubiano, actualmente e tin 21 a√Īa. E tin cuatro a√Īa caba bibando na Hulanda y ya caba den su...


text:
Formalidad legal ta conta pa nos so?
Ayera nos mundo periodistico tabata ariba bao cu e caso di un stranhero, cu via un compania Arubano ta haya un contracto firma pa ‘the Prime Minister himself’… Anto riba papel membreta di gobierno, desde ki tempo ta haci esaki? E compania ta recien lanta, esey no ta pica mortal, riba su mes. Pero por constata tambe cu e no tin sikiera un permiso pa opera, su unico director tin autoridad limita, anto un stranhero ta sinta cu Prome Ministro ta firma contract cu mester tin validez legal? Ultimo biaha cu nos a check, nos Prome Ministro tabatin un titulo di hurista Hulandes.
Pakico el a firma hunto cu un persona cu no tin ningun responsabilidad formal den e compania aki? Of nos tin di haci aki cu un persona cu tin e accionnan di e compania y ta laga otro hende run e compania pe como director? Nada straño cu esey, pero e ora no ta e Arubano director mester firma? Na Aruba hopi hende ta kere cu pasobra nan ta accionista di un compania, nan ta sinti nan mes ‘doño’ di e compania, nan por representa e compania. Por ta cu e desorden legal aki a yega na e despacho principal di e pais aki? Ni Prome ministro no ta respeta reglanan formal di negoshi? Kico ta bay pasa dia bin problema den e compania anto e director ta nenga tur responsabilidad, pasobra e como representante legal no a firma nada? Nos a purba haya confirmacion di e ministro cu no ta trata di un documento no autorisa, pero no a logra.
E ta haci nos corda e caso di e peticion di Roberto Rincón na ministro encarga cu infrastructura, unda e ta bisa cu e ta doño (accionista) di e compania pa cual e ta pidi un tereno na Barcadera. E ministro, cu den un caso asina inexplicablemente ta haya gana di pasa pa diligente, ta core firma den su estilo custumbra cu e ta di acuerdo. Enbes di manda e peticionario un carta bisando cu e mester laga e compania manda un peticion formal, firma pa e representante legal di e compania, cu ta su director, o un di e directornan si tin mas. Ta e ministro no ta comprende formalidad di ley, o ta nos ta nenga di comprende cu pa e ministronan formalidad di ley ta djis… formalidad?
O e caso di e ministro cu na 2009 ta manda amonesta tur director di empresa o organismo liga na gobernacion pa renuncia nan puesto, mientras cu for di su puesto di ministro, representando e ‘accionista’ (Pais Aruba) e no tin nada ta manda ningun director di compania retira. Tur esunnan cu miedo pa perde nan puesto a core entrega retiro, igualmente tur miembro di delaster un comision gubernamental. Nos ta curioso pa sa nan reaccion dia bin un otro gobierno anto nan tambe ta manda bisa tur aliado berde den delaster un organismo pa nan ‘hit the street’. Naturalmente nos opinion ta cu mester bin un fin na trata otro di e manera aki, pero nos ta djis un medio di comunicacion cu ta duna su opinion.
Y e ta haci nos corda e tantisimo casonan di e ‘coordinadornan’ cu no tin ningun status legal pero ta cana rond tur caminda ta parti orden na ambtenaar. Pero, bolbiendo na e caso actual: ki contraste esaki ta duna, compara cu un caso reciente cu nos a comenta. Den esey, un compania Arubano di hopi aña, mester a aparece cu tur dos su directornan na departamento di Asunto Economico, pa regla un simpel mudanza di e compania. Despues di mas di cinco biaha acudi na e departamento, por fin e asunto a keda regla, ‘que alivio’… Ta parce nos cu e mensahe ta masha cla: regla t’ey pa hende ‘normal’ manera nos cumpli cu nan. Pa mandatario, cu aparentemente tin un posicion di ‘semi-dios’, tin un otro set di regla, cu no mester ta skirbi ningun caminda pasobra nan mester por cambia nan pa dia si ta necesario, y hasta di mainta pa atardi. Anto djis tene na mente, cu esaki ta e hendenan cu a laga traha un tremendo rapport den añanan 90 bao di titulo ‘Calidad’, cu ta suma tur regla di oro di bon gobernacion, cu cual e gobierno aki no ta tene cuenta at all. Di mes caba cu di e 20 recomendacionnan urgente cu e rapport a menciona, te awe ta dos (2) so a keda implementa.
Mirando tur e desastre di maneho aki den gobierno, kico nos mester recomenda nos hoben profesional? Nan mester enfoca riba esun cu ta brinda e miho perspectivanan pa yega na traha cerca di e ‘semi-diosnan’ pa bo por yega lihe na un status di ‘capataz’ riba e ambtenaar na e departamentonan? Keto bay bo lo mester check bon ken ta bay ta den e proximo gobierno; ta un voto so bo tin.
Otro señal cu nos ta rumbo pa un abismo moral, sin cu nos ta ripara tanto señal di den comunidad pa para e cos aki? Ta di spera cu miedo a kita.


text:
Recientemente un grupo di empleadonan di sector priva, a sigui e curso “Supervicion Profesional Avansa” presenta pa B&P/ Interface Training.
E obhetivo di e curso intensivo aki tabata pa adqueri conocimiento importante di supervicion y pa ricibi e hermentnan necesario con pa supervisa na trabao.
E duracion di e curso aki tabata di 6 biaha un biaha pa siman.
E cursistanan a sinja con pa fortalece e effectividad di supervicion pa asina crea un team cooperativo cu ta produci na trabao. Topico nan cu a wordo presenta durante e curso aki ta : Comunicacion Effectivo, Instrui y duna encargo, Coaching di personal, duna Guia efectivo y motiva bo personal, resolve conflicto y negociacion effectivo, con pa soluciona problema, con pa tuma decision efectivo y ponemento di meta. E curso tabata intensivo y practico na manera cu ora e cursista jega su trabou e por aplica loke ela sinja mes ora. E curso a wordo presenta pa Sra. Drs. Cynthia Smith, facilitadora certifica den servicio di B&P/ Interface Aruba. Esnan cu a gradua ta: Minerva Hayes, Dominico Leonardo, Alvaro Paramo, Hyacinth Gayle, Sorayma Britten, Jennifer Roga, Mildred Tromp, Rudolph Haseth, Lisandro Gil, Christopher Oduber, Joshua Corona, Kathleen Kelly, Clarette Quandus (no ta riba e foto), Angelo Koolman y Gregorio Milton. Un palabra di felicitacion ta bai na tur e graduadonan.


text:
E Benefisionan Sosial di Meditashon TrasendentalKrea Pas Mundial no ta e motibu ku mayoria hende ta duna di kon nan ke siña meditá.Tòg ta esaki tabata Maharishi su meta ora el a introdusí Meditashon Trasendental pa prome biaha na 1958.
Maharishi a enfatisá ku pas individual ta e unidat básiko di pas mundial, huzando e anologia ku meskos ku no por tin un mondi bèrdè sin mata bèrdè, no por tin un mundu di pas sin individuonan pasífiko. Maske tin hopi individuo sinsero dediká na e kousa di pas, establesé pas ta rekerí mas ku simplemente adoptá un kerensia sikológiko di pas. Por logr'é solamente pa medio di un transformashon na e nivel di mas profundo di mente humano i pa medio di un kambio korespondiente den e fisiologia. Maharishi a splika ku ora mente i kurpa ta profundamente na pas, e or'ei pensamentu, habla i akshon lo radia espontaneamenteun influensia di harmonia den e bisindario.
Poder di konsiensia kolektivo
nvestigashon ámplio publiká den revistanan sientífiko prinsipal ta demonstrá ku e efekto poderoso di baha strès di Meditashon Trasendental tin un efekto suavisante, indirekto riba e poblashon den bisindario.
Ora individuonan ta praktiká Meditashon Trasendental i su téknikanan avansá huntu den grupo, investigashon a demonstrá un bahada dramátiko i inmediato di strès sosial, kriminalidat, violensia, i konflikto – i un oumento den koherensia, positividat, i pas den hinter komunidat.
E efektividat úniko di e aserkamentu aki di prevení violensia sosial, terorismo i guera, a keda konfirmá pa mas ku 50 demonstrashon i 23 estudio sientífiko. E investigashon aki a keda skrutiná kuidadosamente pa sientífikonan independiente i a keda akseptá pa publikashon den revistanan akadémiko di nivel mas haltu.
"E trabou aki meresé e konsiderashon di mas serio."
"Por pretendé posiblemente ku e impakto potenshal di e investigashon aki ta surpasá esun di kualkier otro programa di investigashon sosial o sikológiko andando. E investigashon a pasa eksitosamente un serie di prueba estadístiko ku ta mas amplio ku mayoría investigashon sientífiko riba tereno di resolvé konflikto. Ami ta pensa ku e kos aki ta funkshoná, i e teoría ku ta indiká esaki meresé e konsiderashon di mas serio pa parti di akadémikonan i meskos tambe gobernantenan."
David Edwards, PhD, Profesor di Gobernashon na Universidat di Texas Austin.


text:
E historia multicultural di Aruba ta manifesta su mes tambe den e cushina Arubiano. E cushina Arubiano a origina for di e influencia Latino Americano, Africano, como tambe for di Europa. Como cu Aruba ta un isla rondona pa lama, e cushina Arubiano conoce un abundancia di producto for di lama y pues conoce diferente cuminda prepara cu entre otro pisca y cocolishi.
Mayoria di e platonan Arubiano (crioyo) ta consisti di pisca, carni cabrito, carni carne, carni baca, banana hasa, funchi y pan bati. Un plato tipico Arubiano ta pisca hasa cu banana hasa, pan bati of funchi cu saus crioyo, traha cu tomati, siboyo y un tiki binager. Ingrediente pa duna sabor ta berdura y specerij, manera batata dushi, yerbe hole y pica Madame Jeanette.
Sin duda un di e platonan mas saludabel di e cushina crioyo ta concomber stoba. E plato hopi tradicional aki ta consisti di concomber chikito y carni cabrito, carnisa, siboyo, conoflok y pica. Otro plato tradicional ta:
- Yambo- Un sopi fuerte traha cu yambo y pisca fresco of rabo di porco. Ta sirbi e plato aki cu funchi;
- Keshi yena- E plato aki inspira door di e Hulandesnan, ta consisti di un keshi rondo coba yena cu galiña of carni cu rasenchi, oleifi, pica, cashupete, zilveruitjes y alcapara;
- Carni stoba – Esaki ta un stoba di carni baca cu specerij, batata y saus preto;
- Cabrito stoba – E plato aki ta wordo acompaña cu funchi of pan bati;
- Kerrie kerrie (kari kari) - Pisca hila cu siboyo, tomati y specerij;
- Calbas largo stoba – cu carni baca of rabo di porco;
- Papaya stoba – papaya berde stoba cu carni bestia chikito, rabo di porco of pida, pida ribchi;
- Sopi di bestia chikito - Ta sirbi e sopi tradicional aki na varios ocasion, manera bautismo, ricibimento y casamento;
- Sopi carni – cu batata, tomati, selder, siboyo, promenton, wortel, conoflok, comino, nootmuskaat y prei;
- Bacalao – Fresca e bacalao, saca e wesonan y hil’e. Despues ta prepar’e cu batata, tomati,pasta di tomati, promenton y specerij;
- Bonchi corra – E ingredientenan mas uza di e plato masha popular y tradicional aki ta bonchi corra cu rabo di porco, carnisa, ribchi salo, selder, conoflok y siboyo;
- Mondongo stoba - stoba di mondongo cu weso blanco, pata di porco, batata y specerij;
- Sopi Mondongo – sopi fuerte di mondogo traha cu batata, maishi y siboyo;
- Sopi pisca (Sopi di playa) – sopi di pisca (mochi of cabes);
- Frekedel (Balchi di pisca) – balchi traha di pisca (hila), webo, specerij y paneermeel. Ta sirbi e balchinan hasa cu funchi of pan bati y banana hasa;
- Kool stoba – cu carni stoba, carni cabrito of carne, carnisa, rabo di porco, ribchi, tomati, siboyo y pasta di tomati;
- Pisca stoba – cu siboyo, tomati, batata, pasta di tomati, prometon, selder, peper y saus preto;
- Higra stoba;
- Arros con pollo – arros, galiña, ham corta y cabaron;
- Carco stoba – cu batata, tomati, siboyo, salo, peper, comino y nootmuskaat;
- Cabaron stoba;
- Steak di weya; bistek hasa y cushina den saus;
- Tutu; bonchi y sucu bruha den funchi;
- Cocolishi stoba;
- Ribchi stoba;
- Rabo di baca stoba.
Snacks Arubiano
- Suls – pata y orea di porco cu siboyo y clabo den binager;
- Kroket;
- Pastechi – yena cu keshi, carni, pisca of galiña;
- Pisca tempera – den siboyo y binager;
- Calco tempera – den siboyo y binager;
- Sanger yena – di cabrito, carne of porco;
- Cala – bolita traha di bonchi wowo preto. Laga e bonchi drumi un anochi den awa, casca e bonchi, mula nan y hasa nan den forma di bolita;
- Cheeseballs – bolita traha di keshi raspa, hariña blanco, webo y baking soda;
- Webo yena;
- Sopi oester;
- Empana – di keshi, carni, pisca of galiña;
- Soesjes – yena cu salada di tuna of cangreu;
- Johnny Cake – traha di hariña blanco, awa, yeast, salo y suco, e ta wordo hasa den azeta y ta sirbi’e cu keshi of bacalao;
- Balchi carni;
Dessert y cos dushi
- Bolo upside down - E bolo gebolter aki (banda abou ta bira e banda ariba) dorna cu anasa y cherry, ta inspira door di e famoso upside down cake Mericano;
- Quesillo – pudin di custard y caramel. E sabroso dessert di caramel aki ta contene webo fresco, lechi condens, rom, vanila, sucu y cherry pa dorna;
- Cocada – cuki traha di coco raspa, sucu, tiña y awa;
- Chupabebe - lollipop di sucu;
- Bolo preto – E bolo tradicional di fruta na ocasion di bautismo, ricibimento y casamento. Ingrediente di e bolo aki ta entre otro: tutti frutti, figo seco, rasenchi, carent, dadel, pruim sin pipita y diferente sorto di likeur;
- Cuki lerchi – cuki tipico Arubiano traha di hariña blanco, manteca, sucu y baking powder (mansa di tert);
- Macaron – cuki di coco;
- Drikidek – un tipo di ontbijtkoek;
- Pan boyo – pudin di pan;
- Tert – di coco of pruim;
- Kakiña – un tipo di caramel;
- Bolo di Cashupete;
- Conserva – vierkant di caramel traha di lechi, sucu y pindakaas;
- Pan dushi;
- Chuculati pinda – bebida cayente traha di lechi, pindakaas y cacao;
- Boyo – bolo tipico Arubiano traha di hariña di maishi rabo, webo y coco raspa;
- Papa di maishi rabo;
- Bolo di pruim;
- Bolo di frigidaire – pan lefi yena cu crema y pida pida anasa y cherry corta fini, fini.
Berdura di Aruba
Door di e clima seco y poco awasero, na Aruba nos ta cultiva berdura na un cantidad limita. Mayoria di berdura ta procedente di agricultor cu ta cultiva berdura durante henter aña cu ayudo di sistema di irigacion di drip. Loke cu e agricultornan ta planta ta entre otro concomber chikito, concomber chines, yambo, un variedad di bonchi (manera pinda) y promente dushi y pica. Tambe nan ta cultiva cilantro, lechuga, selder, siboyin, spinashi Basella y kool. Riba tera muha nan ta cultiva taïr, kangkung (spinashi awa of ongchoi) y hasta waterkers ( berro, water cress). Na un forma exitoso nan ta cultiva tambe berdura cu ta spruit.
Fruta di Aruba
Na Aruba ta crece diferente mata di fruta, manera:
- Kenepa;
- Macapruim;
- Shimarucu,
- Druif;
- Guyaba;
- Mango;
- Papaya;
- Mispel,
- Sorsaca;
- Melon;
- Patia;
- Casho (Cashewfruit);
- Granaatappel;
- Tamarinde.
Mayoria biaha ta djis come e frutanan pero sa traha nan tambe na juice of batido door di mescla nan cu awa of lechi.


text:
Mensahe di Atvènt 2019
Rumannan den Kristu, nos ta drenta un aña litúrgiko nobo i e temporada di Atvènt ta ofresé nos fiestanan spesial pa legra nos kurason di grandi i chikí. Mi ta invitá boso pa prepará ku fe i deboshon e Nasementu di Hesus nos Salbador, kompañá pa su Mama Maria, su Inmakulada Konsepshon, patrono di nos Diósesis.
E temporada di Atvènt ta un oportunidat pa nos selebrá i biba nos fe siguiendo e tema ku papa Francisco a proponé pa e luna di Òktober i ku nos, komo Diósesis, ke sigui profundisá durante henter e aña pastoral 2020: Batisá i mandá den mishon pa henter mundu. Kon nos por biba nos boutismo i nos mishon durante e temporada di Atvènt i Pasku di Nasementu? Mi ta proponé kuater aspekto (òf manera) ku Atvènt ta ofresé nos pa medio di e Palabra di Dios, e signonan di Liturgia i e deboshon popular: Atvènt ta tempu di vigilansia, di kombershon, di speransa i di alegria.
Atvènt ta tempu di vigilansia
Hesus ta spièrta nos bisando “sea alerta, pasobra boso no sa ki ora e doño di kas ta yega” (Mk 13,35-36). Esaki no ta pa spanta nos, ma pa spièrta nos konsenshi, pa Sali for di un aktitut egoista, habri nos kurason i nos bista na e nesesidat di nos rumannan i na e urgensia di renobá nos bida i nos mundu. E vigilansia ku Hesus ta indiká tambe ta pa nos hasi preguntanan serio riba e sentido di nos bida, riba nos vokashon riba e manera kon nos ta hasi uso di loke Dios ta duna nos. Un otro aktitut di vigilansia kristian ta pa medio di orashon: manera Hesus ta bisa den otro lugá di Evangelio: “Para firme i lanta kabes pasobra boso liberashon ta serka”(Lk 21,28). Ta indiká aki pa elevá nos pensamentu i kurason na Hesus ku ta bini. Ora nos ta warda algu òf algun persona, nos ta keda alerta i lantá. Nos ta warda Hesus i ta p’esei nos ke keda lantá i den orashon (Papa Francisco, Orashon di Angelus 2-12-2018).
Atvènt ta tempu di kombershon
E yamada na kombershon ta resoná den e bos di Huan Boutista: “Bira lomba pa piká pasobra reino di shelu ta serka” (Mt 3,2). E ta rekordá e mensahe di profeta Isaias: “Habri kaminda den desierto pa Señor… yena tur vaye i baha kada seru i seritu…e lugá yená ku piedra i baranka mester bira un lugá lizu (Is 40,3-4). Nos ta yamá pa yena e bashí ku indiferensia i mal karakter ta produsí, i habri nos mes na otro ku e mesun sintimentu i aktitut di Hesus: laga nos praktiká kordialidat, atenshon i sirbishi pa aliviá e nesesidatnan di nos próhimo. Ta nifiká tambe yena e bashí ku falta di amor i di karidat ta produsí, ku ta manera un kaminda yen di buraku. Nos tin ku baha e seru i seritunan, esaki ta referí na e opstákulonan ku orguyo i soberbia ta produsí. Hopi hende, sin paga tinu, ta kousa sufrimentu na otro pa nan falta di kordialidat i bon trato. Laga nos superá esaki pa medio di gestonan konkreto di rekonsiliashon, i si ta nesesario, pidi pordon pa e faltanan aki. No ta fásil rekonsiliá ku otro, pero Señor ta yuda nos si nos tin kurason abrí. Kombershon kompleto ta ora nos rekonosé ku humildat nos erornan.
Atvènt ta tempu di speransa
1
Atvènt ta pa ekselensia tempu di speransa, un speransa ku no ta defroudá pasobra ta basá riba e Palabra di Dios, i e promesa di Señor ku semper ta fiel. (papa Francisco). Durante e simannan ku ta separá nos for di Pasku di Nasementu, e kaminda di speransa ta keda iluminá pa Hesus. Nos ta profundisá den e deseo ku Hesus por realisá den nos e salbashon ku El a kumpli kaba, pero ku Liturgia ta hasi nos selebr’é awe den e Palabra di Dios i Santa Eukaristia. Tin hopi hende ku a pèrdè speransa i ta kana sin un orientashon, sin ningun seguridat riba futuro. Hopi di nos rumannan ku a batisá i ta profesá fe kristian tambe ta biba e realidat aki. Ta reina miedu pa futuro i pa tuma desishonnan pa bida largu. Na e rais di e pèrdida di speransa aki nos ta haña e aktitut skondí di ekskluí Dios for di nos bida! Pero si falta Dios, speransa ta disparsé tambe i tur kos ta pèrdè sentido (papa Benedikto XVI). Hende no por biba sin speransa. Dios ku konosé kurason di hende, sa ku esun ku ta rechasé ta pasobra no a konosé su kara berdadero. Ta p’esei Dios no ta stòp di yama na nos porta, manera un peregrino ku ta buska hospedá den nos kas. Den Atvènt Señor ta konsedé un temporada nobo na humanidat pa yega na un enkuentro personal kuné. Atvènt ta yuda nos bolbe nos mirada i kurason na Dios; e ta rekordá nos ku mester ta kla pa un enkuentro ku Dios den tur momento di nos bida.
Atvènt ta tempu di alegria
E alegria ta aparesé den hopi lektura di profeta Isaias for di prinsipio di Atvènt: “T’esaki ta e Señor di nos konfiansa. Awor nos por kanta yen di alegria, pasobra El a trese salbashon pa nos (Is 25,9). E di tres Djadumingu di Atvènt a tuma e nòmber di Djadumingu “Gaudete” (legra boso) pa motibu ku ya Nasementu di Hesus ta serka i Liturgia di Santa Eukaristia ta habri ku e palabranan aki di San Pablo: “Keda semper kontentu den Señor! Mi ta ripití: keda kontentu, Señor ta serka” (Fil 4,4-5). Papa Benedikto XVI tabata bisa ku “esnan ku ta akohé e donnan di Dios na un manera egoista, no ta haña e alegria berdadero, miéntras ku esun ku ta hasi uso di e donnan pa stima Dios ku gratitut sinsero i ta transmití su amor na otro, e tin e kurason yen di amor”… “Tempu di Atvènt ta un tempu no solamente di kombershon, sino tambe di goso, pasobra den kurason di tur kreyente ta lanta e speransa di binimentu di e Salbador, i ora bo ta spera e yegada di un persona ku bo ta stima, ta semper un motibu di alegria”. “Di ki sorto di alegria nos ta papia? Un alegria di un kurason agradesido, alegria di un kurason ku ta rekonosé e amor di Dios; alegria ku ta deskubrí e signonan di bondat di Dios”.
Rumannan, mi ta invitá boso pa drenta e temporada aki di Atvènt ku kurason kontentu, pasobra Nasementu di Hesus semper ta motibu di speransa i alegria. Mi ta animá famia, skol i parokianan pa rebibá tambe e bunita tradishon di Pesebre ku ta un skol di bida, ora nos mira la Bírgen i San Hose, ku apesar ku nan no tabatin hopi kos pa disfrutá i ofresé na e Niño Hesus, nan tabata yen di alegria pasobra nan tabata stima otro i sirbi e Yu di Dios.
Boso sirbidó den Hesus i Maria,
+ Luis A. Secco, SDB Obispu di Willemstad
DESEONAN PA DIANAN DI FIESTA DES. 2019- AÑA 2020
Pa medio di esaki pader Santiago, vikario di Bonieru, kier a ekstendé su profundo deseonan di pas, bendishon kombershon, reflekshon i alegria durante e dianan benidero sperando selebrashon di Pasku di Nasementu di nos Señor Hesus Kristu. Kende a bini na mundu pa nos salbashon. Pader Santiago ta deseá pueblo di Boneiru un felis Pasku ku yen di alegria, dicha i ku mira konstante, den kompania ku ser kerínan, den direkshon di Kristu Hesus. Pader Saniago ta pidi Dios Todo Poderoso danki pa tur e bendishonnan ku Boneiru a risibí durante 2019 i pa Dios sigui drama su bendishon, grasia, pordon i miserikordia riba nos pueblo di Boneiru, pa den e aña benidero nos por sigui kumpli ku Su santa boluntat. Un felis aña 2020 pueblo di Boneiru!
Boso sirbidó,
Pader Santiago Malagon Pedraza,Vikario Episkopal di Boneiru


text:
ORANJESTAD – En conexion cu e Marcha Pa Nos Derechonan riba Dia International diMucha dia 19 di November, diaranson 9 di november, Prome Minister Evelyn Wever-Croes a bishita Pius X School pa haci entrega di e prome borchi. Puis X School ta e prome scol cu apidi un tema specifico relaciona cu articulo 38 di derechonan di mucha.E articulo ta bisa cu un estado of pais, mester evita cu muchanan menor di 15 aña participa na
cu ta crea enemistad, y mucha menor di 15 aña no mag di drenta serviciomilitario. “E derecho aki ta hopi importante pa nos como adulto y mayornan, percura pa e muchanan keda mucha”, Prome Minister a enfatisa.
Dirigiendo su mes na e muchanan di Puis X School, Prome Minister a expresa: “Nos mester percura pa no pone boso den situacion di odio, enemistad, rabia y sigur no den e asunto di
guera. Mi ta hopi contento cu Puis X School a scoge e articulo aki y mi a compronde cu boso ta preparando riba dje. Tambe mi a compronde cu boso ta e prome scol cu a pidi y cu ta prepara. Masha pabien cu esaki y danki na maestronan cu ta stimula nos muchanan pa cu e preparacion pa cu e presentacion di e tema aki dia di e marcha y dia di presentacion.
Pabien na e maestronan. Mi ta spera boso por pasa door di procesonan y siña mas cu ta posibel y siña otro mucha tambe. Mi ta spera e otro scolnan ta mesun enthusiasma cu boso cu e manera cu bosonan ta preparando.
Danki pa ricibi nos, mi ta trece e borchi pa boso di awor caba y ta spera cu esaki yuda boso poco mas cu e preparacionnan y mi lo keda pendiente pa mira kico boso lo bay presenta dia 19 di November proximo”.


text:
–Oranjestad Aruba a mira un otro muestra di e desaroyo y confianza cu tin den nos producto turistico. Copa Airlines a yega nos isla cu su di dos vuelo diario, algo cu lo bay tuma lugar 4 biaha pa siman. Anteriormente Aruba tabata conta cu 7 vuelo semanal di e compania aki y desde diahuebs esakinan a aumenta te na 11 pa siman cu ta representa un incremento di 376 asiento pa siman.
Copa ta bula for di Panama y ta conecta cu hopi puntonan strategico pa nos isla na Sur America, manera entre otro Brasil, Argentina, Chile y Colombia.
Mirando cu Minister Otmar Oduber pa motibonan fuera di su alcance no por tabata presente, Myrna Jansen, Senior Advisor di su ministerio a hiba palabra pa yama e di dos vuelo di Copa bon bini na nos isla. Den nomber di Minister Oduber el a yama bon bini na ehecutivonan di Copa y a gradicinan pa e confianza mustra pa nos producto turistico. Tambe el a reconoce Copa cu hunto cu ATA y AAA a traha hunto pa haci di e aumento aki un realidad unda cu nan a traha pa crea e demanda.
Claudia Zuluaga, Gerente Comercial pa region Caribense di Copa a conta cu nan a cuminsa na final di 2008 cu 4 vuelo pa siman, despues na 2011 nan a subi e frecuencia te na 7 pa siman y entrante diahuebs 3 di juli esaki a sigui subi yegando te na 11 vuelo pa siman pa Aruba.
El a bisa cu nan ta hopi contento di ta bulando pa Aruba, cu nan a wordo bon ricibi y cu si no tabata pa e apoyo di pueblo di Aruba Copa no lo tabata na nos isla. E kier reconoce specialmente ATA, AHATA y AAA cu na un manera consistente a apoyanan.
“Copa ta reitera cu nan tin pleno confianza den destinacion Aruba y cu por sigui conta cu sosten di nan aerolinea pa por sigui crece, manera nos a bin ta haciend’e te awor”.
Gerente Comercial di Copa a expresa tambe cu nan lo sigui atrae mas persona for di Latinoamerica pa bin Aruba, pa nan conoce e beyeza di nos isla y e bon servicio cu nos ta ofrece cual ta un ehempel pa hopi isla den Caribe.


text:
ORANJESTAD,Aruba
Ta un pregunta cu Prome Minister a haya durante su bishita na scolnan
Den su discurso durante e Acto Protocolar riba Dia di Betico, Prome Minister Evelyn Wever-Croes a enfatisa riba un pregunta particular cu a wordo haci na dje door di un hoben. Durante e siman di celebracion di Dia di Betico, coleganan di Gabinete y Prome Minister a bishita varios scol y otro organisacionnan. E meta tabata pa combersa cu e hobennan riba ken ta Betico, y kico tur nos pais a logra Danki na Dje.
Cada scol a prepara pa e bishitanan na un forma unico. Algun a trece tur alumno hunto, y canta e Himno y hisa nos Bandera. Un otro scol a prepara un presentacion pa asina mustra con hopi nan sa di Betico. “Nos a pasa momentonan bunita y tambe di emocion”, Prome Minister a expresa.
Docentenan a prepara e alumnonan cu e informacion di e bukinan y tawata notabel cu e muchanan tabata fascina cu e storianan di Betico. Nan a scucha cu atencion tur locual tabata tin di conta nan y nan tambe a haci pregunta. Ta di aprecia y di ta orguyoso di mira con nos maestro y maestranan ta inculca e legado di Betico den nos muchanan. “Mi ta sigur awor cu e historia real di Betico ta graba den nan curason”.
Durante su bishita a surgi diferente pregunta for di hobennan curioso pa conoce mas di Betico y e impacto cu e Libertador di nos pueblo tin ainda riba e bida como politico y mandatario di Prome Minister. “Si Betico tabata na bida awe, kico lo bo a bise?”, un hoben a puntra.
Prome Minsiter a considera e pregunta aki hopi profundo biniendo di un hoben asina jong. Sinembargo, un pregunta facil pa contesta, di curason.
“Si Betico tabata na bida, lo mi a bise DANKI. DANKI pa a lucha pa nos biba den un pais autonomo, cu nos propio Gobierno, nos propio Parlamento, den cual nos por tuma nos propio decisionnan. DANKI pa a demostra cu maske Aruba ta un isla chikito, si bo tin vision y determinacion, bo por logra bo meta. DANKI pa a inspira nos, y pa sigui inspira nos, den kere den e idealnan di nos pais y di kier hiba nos pais padilanti. DANKI pa a sacrifica su mes y su famia y a pone e interes di pueblo di Aruba, prome cu su interesnan personal of familiar.
Si mi lo por a bisa Betico algo, e lo ta DANKI, pasobra ta Danki na Dje awe nos por lanta nos yiunan den e dushi pais aki cu yama Aruba”, tawata e contesta di Prome Minister Evelyn Wever-Croes riba e pregunta haci.
Prome Minister a enfatisa cu p’e ta un honor di por ta guia nos pais awe pasobra esaki ta yen’e cu un sentimento profundo di orguyo, especialmente como sobrina y iha di Betico. “Orguyo di a gara e bandera, y sigui cu e lucha”.


text:
Durante e 22’ Congreso di Organizacion Democrata Cristiana de America (ODCA) e lider di AVP, Mike Eman a worde eligi unanimamente como Vice Presidente di ODCA pa e area di Caribe. Presidente di ODCA, Juan Carlos Latorre a expresa cu…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Diaranson den careda di 1:20 marduga patruya a bay banda di Eagle Beach cerca di Cocoloco bar unda lo tin un grupo di persona ta haciendo desordo pa e hotelnan den bisindario. Patruyanan a yega di biaha y topa cu un grupo di hoben bou palo di mata cu desordo, e hobenan a menciona nan tabata chill y come, y nan a admiti di a dal un stick di marihuana. Polis a controla tur y a papia cu nan pa bandona e sitio y bay cas evita caya.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Diaranson 2 november ultimo a tuma luga e di 4 charla informativo di Directie Ouderenzaken, Centraal Bureau Statistiek Aruba (CBS) y Ministerio di Adulto Mayor unda a elabora riba demencia y malesa cronico na Aruba.
Como panelista tabata t’ey presente Sra. Desiree Helder di CBS, Sra. Kimberly Hoo di Trinity Quality Care Services y Sra. Lisette Does di Stichting Cas Marie unda a duna splicacion amplio riba e tema di demencia cu a tuma luga na Centro di Bario Playa Pabou.
E charla informativonan aki a wordo organisa durante henter luna di adulto mayor pa trece concientisacion y encurasha participacion activo riba diferente temanan relevante pa adulto mayor entre otro e situacion financiero di adulto mayor, adulto mayor femenino y necesidad di cuido.
Durante charlanan a duna esnan presente e oportunidad pa hasi pregunta, comparti nan preocupacionnan y conta di nan experiencia como adulto mayor. Pa esnan cu no a logra di atende e charlanan, por wak e videonan cu ta disponibel riba e pagina di Facebook di Directie Ouderenzaken.
Minister di Asuntonan di Adulto Mayor, Sr. Ursell Arends ta sumamente contento cu e interes y participacion di nos adultonan mayor durante e charlanan unda a trece puntonan valido cu ta aporta na e maneho pa nos adultonan mayor.
Minister Arends ta manda palabra di gradicimento na tur panelistanan como tambe moderador Edward Erasmus pa haci e charlanan aki un exito y brinda informacion valioso pa nos adultonan mayor. Alabes un palabra di danki na tur centronan di bario, fundacionnan y gruponan di bario cu a colabora y habri porta pa actividadnan durante luna di adulto mayor.


text: Detayá traha Asistí na Kabes di e Grupo di Litigio pa garantisá, riba midí di mei (teniendo na kuenta e rekisito pa un haltu kalidat di produkto traha) na chikitu dòbel posibelBuska un abogado Juni pa unico di un prestigioso bute riba abogado ku sede di Very, Dubai. E guide na ingles. (Nivel mei) en sírkulo Magico firma di E bute riba abogado geval sufisiente. Un oportunidat a surgi un kumplí e edifisio di biennan RAIS ABOGADO EN CN i - pqe en BUREN, MEDIO ORIENTE, Nos grandi oportunidat pa hobennan i medio di senior abogado di tereno pa unico nos bute riba abogado di e kliente me. Prinsipal Responsabilidat: en lesamento riba e stret responsabilidat i obligashonnan den e mes na e ministerionan komersial, ku Seguro pa organisation ta bai konforme ku tur e app. NOS Bute riba abogado Proyekto di Vakantie En Abo Debi, EMERITA arabirnan uní awor ta trahando ku NOS un bute riba abogado ku ta bai wak pa bo agregá un medio di nivel haltu sociedad di grupo di proyekto di Abo Debi.


text:
Studiantenan di diferente añanan academico, for di 1 te cu 4, den un forma di protesta pasivo, kier a manda un mensahe tanto na Management di Universidad di Aruba como tambe na e minister di enseñansa, cu nan lo para y demosta nan sosten pa docente mr. dr. Rycond R. Santos do Nascimento.
E studiantenan ta aprecia e trabao cu e docente a bin ta haciendo y ta urgi pa wanta e docente na e Universidad, kende sin duda ta aporta grandemente na e formacion academico di e studiantenan.
E protesta pasivo aki lo tuma luga dialuna, dia 9 di maart, for di 1’or y mey pa 2’or di merdia, riba e parkinglot di Postkantoor, otro banda di Universidad di Aruba.


text:
Durante Conferencia di Prensa di Gobierno di Aruba dialunamainta, Prome Minister a duna di conoce, manera ya caba a wordo anuncia un luna pasa, cu Gobierno ta na mesa cu Hulanda ainda pa loke ta trata e sosten di likides pa e di 4 kwartaal di aña 2021. Esaki no ta cla ainda manera por a scucha diabierna ultimo den e conferencia di prensa cu CAFT a duna.
“Nos no a haya e sosten di likides ainda. Nos ta na mesa huntocu Hulanda pa papia riba e diferencianan cu tin riba mesa pa asina Aruba por yega un biaha mas na remarke pa haya e sosten aki for di Hulanda”, Prome Minister a remarca.
Prome Minister a splica kico lo pasa si Aruba no haya e sostendi likides pa e ultimo kwartaal di aña aki expresando cu den e caso aki ‘nos lo mester hala faha mara’. Ya caba comoGobierno a cuminsa haci esaki na unda cu Minister di Finansaseñora Xiomara Maduro a emiti e cartanan indicando cu pa 15 di October caba a cuminsa cera e posibilidad pa gastonanadicional di Gobierno. Un ehempel di e gastonan aki ta pa biahenan cu no lo ta posibel solamente cu excepcion di biahenan sumamente urgente. Tur gasto cu por wordo posponita wordo posponi.
“Si nos no haya sosten di likedes, Gobierno lo no por siguihaci e gastonan necesario pa maneho di nos pais. E decision aki ta conta no solamente pa ministernan sino tambe pa tur departamento di Gobierno”, Prome Minister a enfatisa.
Durante e conferencia di CAFT, nan a comparti nan opinion con Aruba ta bayendo. Nan ta haya cu Aruba ta bayendo bon y a duna hopi elogio pa e maneho cu Gabinete Wever-Croes ta hibando specialmente riba e tereno di turismo pero tambe ribae tereno financiero.
Pa loke ta trata turismo, Prome Minister a indica cu seguncalculacionnan, pa e aña aki Aruba ta mira un crecemento di 13.9 %. Esaki, e mandatario prinicipal di nos pais a expresa, ta danki na e esfuerso di cada ciudadano di nos pais. “Ora e crisis a dal nos, berdad a benta nos abou. Pero cada un di nos a sa di lanta, un mas fuerte cu otro para riba propio pia dependiendoki sector”.
Pero den totalidad, Prome Minister a remarca, hunto nos a percura pa tin un crecemento economico e aña aki di casi 14 porciento. Otro paisnan den region y paisnan den Reino, no a wak esaki. Cerca nan e average ta 1 of 2 porciento. Desempleotambe a cuminsa baha aunke cu no ta tur esnan cu a perdetrabou y a haya FASE, tin trabou caba pero e gran mayoria si.
“Esakinan ta motibonan pa CAFT yega na e conclusion cu Aruba ta bayendo economicamente tambe den bon caminda pa cua motibo, segun CAFT, nos lo no mester sosten di likides.Aki nos ta diferencia di opinion pasobra nos ta pensa cu simester di e sosten aki pa cubri algun gasto y pa esaki nos ta namesa ainda pa sigui dialoga y delibera”, Prome Minister aenfatisa.


text:
Referensiado i profeshonal
Pa kliente: Si ta desea di inskribí personalmente na MHC, por fabor tuma kontakto ku bo dòkter di kas pa wordu referí. Tambe por mira nos oferta di kuido pa mas informashon.
Pa referensiado: Por fabor manda e karta di referensia na e-mail adres aanmelden@mentalhealthcaribbean.com. Por fabor jena e formulario di inskripshon aki.
Mental Health Caribbean ta traha huntu ku diferente partido, manera hòspital, dòkter di kas, GGZ, korporashon di bibienda i edukashon. Den e menú aki bo ta haña informashon ku por ta relevante p’abo komo profeshonal.


text: KRALENDIJK – ”The Real Taste of Bonaire” tabata eksitoso un bes mas, e aña aki e tema tabata: “Festival di kabritu”. E aktividat tabata djadumingu 8 di sèptèmber na entrada prinsipal di porta di Washington Slagbaai National Park durante dia. Hopi hende tabata presente apesar di e kalor enorme ku tabatin riba e isla. Nan tabata komentá ku e ambiente ta bon i nan a disfrutá di e aktividat. Grupo di motosaikel ku ta move e dianan aki riba Boneiru, for di Kòrsou, Aruba i sürnam enkonekshon ku “Dia di Boneiru”, tabata presente i tur hende a kome i bebe na nan antoho. Diferente agrupashon musikal a presentá i bailamentu no a keda afó. Kombinashon di potrèt ta ilustrá parti di e aktividat


text:
E ta un pida cu den kilometer e ta relativamente chikito. Pero e lama mey-mey di Venezuela y Aruba den pasado a yega di demostra cu e ta hopi traicionero. Bo ta hayabo mey-mey riba e ruta tin biaha cu un coriente di lama masha fuerte mes, unda hasta cu un outboard engine chikito ta dificil pa mantene ruta corecto ora ta moviendo direccion Aruba.
Pero toch tin hopi Venezolano cu ta busca cueste loke cueste un chens di cruza lama pa bin busca un mihor porvenir na Aruba. Otronan ta djis trata di drenta bek, despues cu nan a wordo deporta caba.
Mayoria vez, e botonan aki ta trata di drenta den areanan ‘scondi’ anochi, manera pariba di Baby Beach cu ta cerca di Santana di Cacho, of na Grapefield, Savaneta, of tambe na Pos Chikito.
Pero ta parce cu Diabierna madruga pa mainta, un di e botonan aki a dicidi na nabega directamente pa Oranjestad, y ta parce cu e biaha aki como 75% di esnan abordo a logra subi tera sin wordo detecta. Entre nan e capitan cu a dicidi bandona e boto, y busca escondite riba e isla.
Tabata Diabierna pa 7:35’or di mainta, cu Central di Polis ta worde notifica door di Havenkantoor di Aruba Ports Authority, cu e momento ey nan ta mirando un boto di piscado bashi ta drief na altura di boca di Waf di Paardenbaai banda pariba. Tabatin indicacion cu riba e Rif tambe lo tin mas hende.
Mesora unidadnan di Polis di Playa a worde despacha pa e lugar, y na mesun momento a pone Polis Maritimo na altura, y a yama Guardacosta di Caribe Hulandes pa notifica nan. Oficialnan di Guarda Nos Costa tambe a yega pa rapidamente duna un man valioso.
Guardacosta di Caribe Hulandes a laga nan Helicopter subi pa asina duna un man valioso. Aki mester a coordina cu Toren di Control, como cu e espacio di buskeda ta net den e area unda avionnan cu ta aterizando ta den ‘final approach’.
E biaha aki ta parce cu e boto aki no a wordo detecta door di marine-radar.
E prome unidadnan di Polis a bay pa e area di Surfside, net pabao di pista di Aeropuerto. Asina na altura di Nikky Beach, agentenan a logra detene dos persona indocumenta.
Un di esnan deteni, durante di interogacion a bisa Polisnan cu aparentemente nan lo tabata 8 persona total riba e boto.
Polis Maritimo a yega rapido y asina a yuda den e buskeda pa e otro ilegalnan cu lo por ta scondi riba rif, of mey-mey di e mangelnan cerca di costa.


text:
INDIVIDUO
Individuonan ta bon y bon ekipa pa yega nan potencial maximo.
Pa yega na un futuro yena cu speransa, cual nos lo construi hunto, cada individuo mester yega/logra nan potencial maximo. Pa haci esey, cada persona mester ta bon, no solamente fisicamente y mentalmente, pero tambe relacionalmente, spiritualmente y financieramente. Añadi bo bos na locual e kemen pa individuonan ta bon y bon ekipa.
Un movemento nacional pa Sinergia Civico!
Individuo - Ta bon y ekipa pa yega nan potencial maximo
Individuonan ta bon y bon ekipa pa cumpli cu nan potencial y uza nan habilidadnan pa e bienestar comun
Nos ta kere cu tin gran cantidad di capital humano cu ta inactivo den nos Nacion. Nos tur ta comparti un destino comun como ciudadanonan di e pais aki cu consecuentemente ta wordo afecta ora cu e potencial di nos nacion ta frustra of no ta wordo utilisa na su potencial maximo.
Nos ta kere cu e cambio necesario pa nos pais prospera ta mas cu uno politico. Si nos como ciudadano no asumi nos responsabilidad; pa nos mes, nos famianan, nos comunidad y nos nacion, nos lo sigui haya e mesun resultadonan cu nos tin te awo. Nos ta kere cu COLABORACION y UNION di Vision y Proposito ta ingredientenan clave pa Cambio Social. Nos ta kere cu HOPEARUBA por ta un plataforma caminda individuonan, organisacionnan, institutonan y gruponan por uni y colabora.
Con H.O.P.E. lo mustra
Pa Individuonan
Un Aruba caminda Individuonan:
-
Ta pasiona la locual nan ta haci tur dia y ta motiva pa logra nan metanan.
-
Ta bon ekipa pa yega nan potencial maximo y tin acceso na educacion di calidad.
-
Ta altamente involucra den trabounan decente, ta emocionalmente inverti den locual nan ta haci y ta enfoca riba crea balornan pa medio di nan esfuersonan.
-
Tin mas energia pa acepta retonan, aumenta nan productividad, y influencia esnan rond di nan positivamente.
-
Tin suficiente entrada pa biba nan estilo di bida desea pa resto di nan bida sin ansiedad, y ta capas pa yuda otronan prospera.
-
Ta compronde nan situacion financiero y tin e hermentnan pa prospera.
-
Ta plania pa bay cu pension.
-
No solamente tin speransa, soñonan y metanan financiero, pero tambe un plan pa logra alcansa nan.
-
Ta biba un estilo di bida saludabel y activo pa stimula bienestar fisico y mental, p.e., ta den posesion di un bon salud y bienestar.
Sharleen Tromp ta un “Certified Personality Trainer & Communicator”, “Certified Strength Coach” i un “Career Strategist”. E tin su Grado Bachierato den Enseñansa Didactico Pedagogico y e ta un graduado di grado Master Internacional for di La Red Business Network den e enseñansa di "Principionan y Balornan." E ta un cu ta desaroya training, bukinan di texto y metodonan uza den areglonan educacional y e ta e Fundador, Project Manager y Coordinador di e proyecto hubenil “CrossRoad”. Un proyecto basa riba e edificacion di caracter, talentonan y habilidadnan. E tawata parti di e Maneho di Evento & Coordinacion di e seminario di Liderazgo di “Maestronan di Excelencia” cu e orado principal John C. Maxwell na 2011, y tambe e tawata parti di e Maneho di Evento & Coordinacion di TEDx Youth Aruba na 2015. E tin un grado Bachierato den Maneho
Financiero y e ta un maestra den Accounting y Economia. Sharleen ta e Fundador y Directora di InSync Coach Aruba, cual ta un organisacion cu ta educa y ekipa gruponan di hende y organisacionnan pa maximalisa nan potencial, capitalisa nan fortalesanan y bira lidernan di cambionan structural social.
Conoce mas di Sharleen Tromp den "A look at Myself" Series aki.
SHARLEEN TROMP
Coordinador, HopeAruba - E Movemento
Area di Exito: INDIVIDUO


text:
E oficina di Boogaard Assurantien situa na Paardenbaaistraat 8 (Oranjestad) lo ta habri Diasabra 2 di September for di 9or di mainta
te cu 1or di merdia. Esaki ta un servicio extra cu Boogaard ta brinda su clientela. Si un cliente tin mester di conseho riba aseguro,
ta desea di haci un cambio riba un polisa existente, pasa pa servicio di cahera, servicio di claim, cumpra un aseguro nobo of un
otro servcio cu Boogaard ta brinda, e cliente ta cordialmente bon bini.
E colega nan servicial y amabel di Boogaard ta desea un y tur un feliz fin di siman y ta warda bo bishita. Pa cualkier pregunta por tuma contacto na 5288888.
Sinti bo bon, sinti bo trankil cu Boogaard!


text: ORANJESTAD: Dia 15 di november ultimo Minister Endy Croes y colega Minister Glenbert Croes a lansa Plataforma Enseñansa y Labor (PEL). Esaki ta un di e recomendacionnan di e Doorlichting Rapport van het Arubaanse Onderwijsbestel. Plataforma di Enseñansa y Labor lo trece miho acoplacion entre enseñansa y necesidad di mercado laboral. Minister Endy Croes a enfatisa cu enseñansa tin cu prepara nos studiantenan na e nivel cu mercado laboral ta exigi. Hunto lo traha den un ekipo unda tin representante di Departamento di Enseñansa, DAO, DPL como tambe representantenan di sector priva e.o. ATIA, AHATA, SNBA, Y KVK. Lo traha hunto riba diferente tema e.o. necesidad di mercado, ahustacion di curiculo a base di necesidad, pasantia, examen, preparacion pa mercado laboral (data di vacatura, training pa solicita y investiga kico scolnan ta ofrece si ta acopla bon na necesidad di mercado laboral. Di e manera aki nos lo percura pa e mercado laboral por tin e empleadonan di calidad manera cu e necesidad ta exigi. Minister Endy Croes a remarca cu trabounan a inicia y den futuro cercano esaki por cuminsa duna resultado. Concluyendo Minister Endy Croes ta desea ekipo di PEL hopi exito!